text:
ཏང་གི་ཚོགས་ཆེན་ཐེངས་བཅུ་དགུ་པའི་སྙན་ཞུ།
(བདུན) སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་མ་ལག་མཐའ་འཁྱོངས་བྱེད་དགོས། རིག་གནས་ཀྱི་གདེང་ཚོད་ནི་རྒྱལ་ཁབ་ཅིག་དང་མི་རིགས་ཤིག་གི་འཕེལ་རིམ་ཁྲོད་སྔར་བས་རྩ་བ་དང་། སྔར་བས་གཏིང་ཟབ། སྔར་བས་རྒྱུན་རིང་བཅས་སུ་གནས་པའི་སྟོབས་ཤུགས་ཡིན་པས། ངེས་པར་དུ་མར་ཁེ་སི་རིང་ལུགས་མཐའ་འཁྱོངས་བྱས་ཏེ། གུང་ཁྲན་རིང་ལུགས་ཀྱི་ཕུགས་བསམ་ཆེན་པོ་དང་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་ཐུན་མོང་གི་ཕུགས་བསམ་བརྟན་པོར་འཆང་བ་དང་། སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་སྐྱེད་སྲིང་དང་ལག་ལེན་བསྟར་བ། འདུ་ཤེས་འཛིན་སྟངས་ཁྱབ་ཁོངས་ཀྱི་གཙོ་ཁྲིད་དབང་ཆ་དང་གཏམ་བརྗོད་དབང་ཆ་རྒྱུན་མི་ཆད་པར་ཆེ་རུ་གཏོང་བ། ཀྲུང་ཧྭའི་ཕུལ་བྱུང་རིག་གནས་གསར་གཏོད་ལྡན་པར་བརྗེ་སྒྱུར་དང་། གསར་གཏོད་ལྡན་པར་འཕེལ་རྒྱས་ཡོང་བར་བྱེད་པ། གསར་བརྗེའི་རིག་གནས་ཀྱི་ཤུལ་འཛིན་དང་། སྤྱི་ཚོགས་རིང་ལུགས་ཀྱི་སྔོན་ཐོན་རིག་གནས་འཕེལ་རྒྱས་གཏོང་བ། གཞི་མ་མ་བརྗེད་ཅིང་ཕྱི་ནས་ཡོང་བ་བསྡུ་ལེན་དང་། མ་འོངས་པར་ཁ་ཕྱོགས་པ། ཀྲུང་གོའི་སྙིང་སྟོབས་དང་། ཀྲུང་གོའི་རིན་ཐང་། ཀྲུང་གོའི་སྟོབས་ཤུགས་བཅས་སྔར་བས་ལེགས་པོར་སྐྲུན་ནས་མི་དམངས་ལ་བསམ་བློའི་ཕྱོགས་སྟོན་འདོན་སྤྲོད་བྱེད་དགོས།
(བརྒྱད) འཕེལ་རྒྱས་གཏོང་རིམ་ཁྲོད་དམངས་འཚོ་འགན་སྲུང་དང་ལེགས་བཅོས་མཐའ་འཁྱོངས་བྱེད་དགོས། དམངས་འཚོའི་བདེ་སྐྱིད་ཆེ་རུ་འགྲོ་བར་བྱེད་རྒྱུ་ནི་འཕེལ་རྒྱས་ཀྱི་རྩ་བའི་དམིགས་ཡུལ་ཡིན་པས། ངེས་པར་དུ་དམངས་འཚོའི་ཕན་ཁེ་མང་ཙམ་གཉེར་བ་དང་། དམངས་འཚོའི་དཀའ་སྡུག་མང་ཙམ་སེལ་ནས། འཕེལ་རྒྱས་གཏོང་བའི་ཁྲོད་དམངས་འཚོའི་ཞན་ཆ་གསབ་པ་དང་། སྤྱི་ཚོགས་དྲང་སྙོམས་དྲང་བདེན་ཡོང་བར་བྱེད་པ། བྱིས་པའི་དུས་ནས་སློབ་གསོ་ཐོབ་པ་དང་། སློབ་ལ་འཁྲིད་མཁན་ཡོད་པ། ངལ་རྩོལ་ལ་ཐོབ་ཆ་ཡོད་པ། ན་དུས་སྨན་བཅོས་ཐུབ་པ། རྒས་དུས་འཚོ་རྟེན་ཡོད་པ། སྡོད་སའི་ཁང་པ་ཡོད་པ། ཉམས་ཞན་སྐྱོང་མཁན་ཡོད་པ་བཅས་ཀྱི་ཐད་རྒྱུན་ཆད་མེད་པར་ཡར་ཐོན་བསྐྱར་མ་ཡོང་བར་བྱེད་པ། དབུལ་སྒྲོལ་འགག་སྒྲོལ་གཏིང་ཟབ་ཏུ་སྤེལ་བ། མཉམ་སྐྲུན་མཉམ་སྤྱོད་ཀྱི་འཕེལ་རྒྱས་གཏོང་རིམ་ཁྲོད་དུ་མི་དམངས་ཡོངས་ལ་ཐོབ་སྣང་སྔར་བས་མང་བའི་ཚོར་བ་ཡོང་བའི་འགན་ལེན་བྱས་ཏེ། མི་ཕྱོགས་ཡོངས་ནས་འཕེལ་རྒྱས་ཡོང་བ་དང་། མི་དམངས་ཡོངས་ཐུན་མོང་དུ་ཕྱུག་པོར་འགྱུར་བར་རྒྱུན་ཆད་མེད་པར་སྐུལ་འདེད་གཏོང་དགོས། བདེ་འཇགས་ཀྱི་ཀྲུང་གོ་འཛུགས་སྐྱོང་བྱེད་པ་དང་། སྤྱི་ཚོགས་བཅོས་སྐྱོང་ལ་ཤུགས་སྣོན་དང་གསར་གཏོད་བྱེད་པ། སྤྱི་ཚོགས་ཀྱི་འཆམ་མཐུན་བརྟན་ལྷིང་སྲུང་བ་བཅས་བྱས་ཏེ། རྒྱལ་ཁབ་ཡུན་རིང་བདེ་འཁོད་དང་། མི་དམངས་བདེ་སྡོད་ལས་བརྩོན་ཡོང་བའི་འགན་ལེན་བྱེད་དགོས།
(དགུ) མི་དང་རང་བྱུང་ཁམས་འཆམ་མཐུན་མཉམ་གནས་ཡོང་བ་མཐའ་འཁྱོངས་བྱེད་དགོས། སྐྱེ་ཁམས་དཔལ་ཡོན་འཛུགས་སྐྱོང་བྱེད་པ་ནི་ཀྲུང་ཧྭ་མི་རིགས་རྒྱུན་མཐུད་ངང་འཕེལ་རྒྱས་ཡོང་བར་བྱེད་པའི་ལོ་ངོ་སྟོང་གི་ཇུས་ཆེན་ཡིན་པས། རི་སྔོ་ཆུ་དྭངས་ནི་གསེར་རི་དངུལ་རི་ཡིན་པའི་བསམ་གཞི་ངེས་པར་དུ་འཆང་བ་དང་ལག་ལེན་དུ་བསྟར་དགོས་པ་དང་། ཐོན་ཁུངས་གྲོན་ཆུང་དང་ཁོར་ཡུག་སྲུང་སྐྱོང་གི་གཞི་རྩའི་རྒྱལ་ཇུས་མཐའ་འཁྱོངས་བྱེད་པ། སྐྱེ་ཁམས་སྐྱོང་བར་ཚེ་སྲོག་ལ་གཅེས་སྤྲས་བྱེད་པ་བཞིན་གྱི་སྤྱོད་ཚུལ་འཛིན་པ། རི་ཆུ་ནགས་ཞིང་མཚེའུ་དང་རྩྭ་བཅས་ཆ་ལག་ཚང་བར་གཅིག་གྱུར་ཐོག་བཅོས་སྐྱོང་གི་འཆར་གཞི་བཀོད་དེ། སྐྱེ་ཁམས་ཁོར་ཡུག་སྲུང་སྐྱོང་གི་ལམ་ལུགས་དམ་ཤོས་ལག་ལེན་བསྟར་ནས། ལྗང་མདོག་འཕེལ་རྒྱས་གཏོང་སྟངས་དང་འཚོ་བ་སྐྱེལ་སྟངས་ཆགས་པར་བྱེད་པ། ཐོན་སྐྱེད་འཕེལ་རྒྱས་དང་། འཚོ་བ་ཕྱུག་འགྱུར།སྐྱེ་ཁམས་བཟང་པོ་བཅས་ཀྱི་དཔལ་ཡོན་ལྡན་པའི་འཕེལ་རྒྱས་ཀྱི་བགྲོད་ལམ་དུ་བློ་བརྟན་འགྱུར་མེད་ངང་སྐྱོད་དེ། བདེ་སྐྱིད་ལྡན་པའི་ཀྲུང་གོ་འཛུགས་སྐྲུན་བྱས་ནས། མི་དམངས་ལ་ཐོན་སྐྱེད་དང་འཚོ་བའི་ཁོར་ཡུག་ལེགས་པོ་སྐྲུན་པ་དང་། གོ་ལ་ཧྲིལ་པོའི་སྐྱེ་ཁམས་བདེ་འཇགས་ཡོང་ཕྱིར་ལེགས་སྐྱེས་འབུལ་དགོས།
(བཅུ) སྤྱི་ཡོངས་ཀྱི་རྒྱལ་ཁབ་ཀྱི་བདེ་འཇགས་ལྟ་བ་མཐའ་འཁྱོངས་བྱེད་དགོས། འཕེལ་རྒྱས་དང་བདེ་འཇགས་གཅིག་གྱུར་འཆར་འགོད་བྱེད་པ་དང་། སེམས་ཁྲལ་གྱི་འདུ་ཤེས་ཆེ་རུ་བཏང་ནས་བདེ་དུས་ཉེན་དྲན་ཐུབ་པར་བྱེད་རྒྱུ་ནི་ང་ཚོའི་ཏང་གི་རྒྱལ་སྲིད་སྐྱོང་ལུགས་ཀྱི་རྩ་དོན་གལ་ཆེན་ཞིག་ཡིན་པས། རྒྱལ་ཁབ་ཀྱི་ཁེ་ཕན་གོང་དུ་བཀུར་བ་ངེས་པར་དུ་མཐའ་འཁྱོངས་དང་། མི་དམངས་བདེ་འཇགས་ཡོང་བ་དམིགས་ཡུལ་དུ་འཛིན་པ། ཆབ་སྲིད་ཀྱི་བདེ་འཇགས་རྩ་བར་འཛིན་པ། ཕྱི་རོལ་གྱི་བདེ་འཇགས་དང་ནང་ཁུལ་གྱི་བདེ་འཇགས། རྒྱལ་ཁབ་མངའ་ཁོངས་ཀྱི་བདེ་འཇགས། རྒྱལ་དམངས་ཀྱི་བདེ་འཇགས། སྲོལ་རྒྱུན་གྱི་བདེ་འཇགས་དང་སྲོལ་རྒྱུན་མ་ཡིན་པའི་བདེ་འཇགས། རང་ངོས་ཀྱི་བདེ་འཇགས་དང་ཐུན་མོང་གི་བདེ་འཇགས་བཅས་གཅིག་གྱུར་འཆར་འགོད་བྱེད་པ། རྒྱལ་ཁབ་ཀྱི་བདེ་འཇགས་ལམ་ལུགས་ཀྱི་མ་ལག་འཐུས་སྒོ་ཚང་དུ་གཏོང་བ། རྒྱལ་ཁབ་ཀྱི་བདེ་འཇགས་ནུས་ཤུགས་ལེགས་སྐྱོང་བྱེད་ཤུགས་ཆེ་རུ་གཏོང་བ་བཅས་བྱས་ནས་རྒྱལ་ཁབ་ཀྱི་བདག་དབང་དང་། བདེ་འཇགས། འཕེལ་རྒྱས་བཅས་ཀྱི་ཁེ་ཕན་སྲུང་སྐྱོང་མཐའ་གཅིག་ཏུ་བྱེད་དགོས།
(བཅུ་གཅིག) ཏང་གིས་མི་དམངས་དམག་དཔུང་ལ་འགོ་ཁྲིད་གཙང་བཙན་བྱེད་པ་མཐའ་འཁྱོངས་བྱེད་དགོས། ཏང་གི་བཀོད་པར་ཉན་པ་དང་། གཡུལ་ལས་རྒྱལ་ཐུབ་པ། སྤྱོད་ཚུལ་བཟང་བ་བཅས་ཀྱི་མི་དམངས་དམག་དཔུང་ཞིག་འཛུགས་སྐྱོང་བྱེད་རྒྱུ་ནི“ལོ་བརྒྱ་གཉིས”ཀྱི་འབད་འཐབ་དམིགས་འབེན་མངོན་འགྱུར་བྱེད་པ་དང་། ཀྲུང་ཧྭ་མི་རིགས་བསྐྱར་དར་རླབས་པོ་ཆེ་ཡོང་བར་བྱེད་པའི་འཐབ་ཇུས་ཀྱི་ཀ་བརྟེན་ལྟ་བུ་ཡིན་པས། ཏང་གིས་མི་དམངས་དམག་དཔུང་ལ་འགོ་ཁྲིད་བྱེད་པའི་རྩ་བའི་རྩ་དོན་དང་ལམ་ལུགས་རབ་དང་རིམ་པ་ངེས་པར་དུ་ཕྱོགས་ཡོངས་ནས་དོན་འཁྱོལ་བྱས་ཏེ། དུས་རབས་གསར་པའི་ཏང་གི་དམག་དཔུང་སྟོབས་ལྡན་དུ་སྒྱུར་བའི་དགོངས་པ་དེ་རྒྱལ་སྲུང་དང་དམག་དཔུང་འཛུགས་སྐྱོང་བྱེད་རིམ་ཁྲོད་ཀྱི་སློབ་སྟོན་གོ་གནས་སུ་གཏན་འཁེལ་བྱེད་པ། ཆབ་སྲིད་ལ་བརྟེན་ནས་དམག་དཔུང་འཛུགས་སྐྱོང་དང་། སྒྱུར་བཅོས་ལ་བརྟེན་ནས་དམག་དཔུང་སྟོབས་ལྡན་དུ་སྒྱུར་བ། ཚན་རྩལ་ལ་བརྟེན་ནས་དམག་དཔུང་དར་རྒྱས་སུ་གཏོང་བ། ཁྲིམས་མཐུན་ལྟར་དམག་དཔུང་བཅོས་སྐྱོང་བཅས་མཐའ་འཁྱོངས་བྱེད་པ། དངོས་འཐབ་ཀྱི་གནད་ཀར་དོ་སྣང་ཇེ་ཆེ་དང་། གསར་གཏོད་སྐུལ་སྤེལ་ལ་དོ་སྣང་ཇེ་ཆེ། མ་ལག་འཛུགས་སྐྱོང་ལ་དོ་སྣང་ཇེ་ཆེ། ཞིབ་ལས་འབྲས་བཟང་ལ་དོ་སྣང་ཇེ་ཆེ། དམག་དམངས་མཉམ་འདྲེས་ལ་དོ་སྣང་ཇེ་ཆེ་བཅས་བྱས་ནས། དུས་རབས་གསར་པའི་འོག་དམག་དཔུང་སྟོབས་ལྡན་དུ་སྒྱུར་བའི་ཏང་གི་དམིགས་ཡུལ་མངོན་འགྱུར་བྱེད་དགོས།
(བཅུ་གཉིས) “རྒྱལ་ཁབ་གཅིག་ལ་ལམ་ལུགས་གཉིས”དང་མེས་རྒྱལ་གཅིག་གྱུར་ལ་སྐུལ་འདེད་མཐའ་འཁྱོངས་བྱེད་དགོས། ཤང་ཀང་དང་ཨའོ་མོན་ཡུན་རིང་དར་རྒྱས་བརྟན་ལྷིང་རྒྱུན་འཁྱོངས་དང་། མེས་རྒྱལ་ཆ་ཚང་གཅིག་གྱུར་ཡོང་བར་བྱེད་པ་ནི་ཀྲུང་ཧྭ་མི་རིགས་བསྐྱར་དར་རླབས་པོ་ཆེ་ཡོང་བར་བྱེད་པའི་བླང་བྱ་དགོས་ངེས་ཡིན་པས། ཀྲུང་དབྱང་གིས་ཤང་ཀང་དང་ཨའོ་མོན་དམིགས་བསལ་སྲིད་འཛིན་ཁུལ་ལ་ཕྱོགས་ཡོངས་ནས་བདག་སྐྱོང་བྱེད་དབང་སྲུང་འཛིན་དང་དམིགས་བསལ་སྲིད་འཛིན་ཁུལ་ཚད་མཐོའི་རང་སྐྱོང་བྱེད་དབང་འགན་སྲུང་བྱེད་རྒྱུ་ངེས་པར་དུ་ཟུང་འབྲེལ་དམ་ཚགས་བྱས་ཏེ། “རྒྱལ་ཁབ་གཅིག་ལ་ལམ་ལུགས་གཉིས”ཀྱི་བྱེད་ཕྱོགས་འཛིན་པར་འགྱུར་ལྡོག་མི་ཡོང་བ་དང་། གཡོ་འགུལ་མི་གཏོང་བའི་འགན་ལེན་བྱེད་པ། “རྒྱལ་ཁབ་གཅིག་ལ་ལམ་ལུགས་གཉིས”ཀྱི་ལག་ལེན་གྱི་ངོ་བོ་མི་འགྱུར་བ་དང་བྱེད་སྟངས་མི་འགྱུར་བའི་འགན་ལེན་བྱེད་དགོས། ཀྲུང་གོ་གཅིག་གི་རྩ་དོན་ངེས་པར་དུ་མཐའ་འཁྱོངས་བྱེད་པ་དང་། “དགུ་གཉིས་ཐུན་མོང་གི་ངོས་འཛིན”མཐའ་འཁྱོངས་བྱས་ནས། མཚོ་འགག་ངོགས་གཉིས་ཀྱི་འབྲེལ་བ་ཞི་བའི་ངང་ནས་འཕེལ་རྒྱས་ཡོང་བར་སྐུལ་འདེད་གཏོང་བ་དང་། མཚོ་འགག་ངོགས་གཉིས་ཀྱི་དཔལ་འབྱོར་མཉམ་ལས་དང་རིག་གནས་འགྲོ་འོང་གཏིང་ཟབ་ཏུ་སྤེལ་བ། རྒྱལ་ཁབ་ཁ་ཕྲལ་དུ་གཏོང་བའི་བྱེད་སྒོ་མཐའ་དག་ལ་མཚོ་འགག་ངོགས་གཉིས་ཀྱི་སྤུན་ཟླ་ཚོས་ཐུན་མོང་ཐོག་ངོ་རྒོལ་བྱེད་པར་སྐུལ་འདེད་བཏང་ནས་ཀྲུང་ཧྭ་མི་རིགས་བསྐྱར་དར་རླབས་པོ་ཆེ་མངོན་འགྱུར་ཡོང་བར་མཉམ་དུ་འབད་བརྩོན་བྱེད་དགོས།
(བཅུ་གསུམ) མིའི་རིགས་ཀྱི་ལས་དབང་གཅིག་པའི་ཚོགས་སྤྱི་འཛུགས་སྐྱོང་མཐའ་འཁྱོངས་བྱེད་དགོས། ཀྲུང་གོའི་མི་དམངས་ཀྱི་ཕུགས་འདུན་ནི་རྒྱལ་ཁབ་ཁག་གི་མི་དམངས་ཀྱི་ཕུགས་འདུན་དང་དབུགས་ལམ་གཅིག་གྱུར་ཡིན་པས། ཀྲུང་གོའི་ཕུགས་འདུན་མངོན་འགྱུར་བྱེད་པར་ཞི་བའི་རྒྱལ་སྤྱིའི་ཁོར་ཡུག་དང་བརྟན་ལྷིང་གི་རྒྱལ་སྤྱིའི་སྒྲིག་ལམ་དང་བྲལ་ཐབས་མེད། རྒྱལ་ནང་དང་རྒྱལ་སྤྱིའི་ཁྱོན་ཡོངས་གཉིས་ངེས་པར་དུ་གཅིག་གྱུར་འཆར་འགོད་བྱེད་པ་དང་། ཐོག་མཐའ་བར་གསུམ་དུ་ཞི་བདེའི་གོང་སྤེལ་གྱི་བགྲོད་ལམ་དུ་སྐྱོད་པ། གཉིས་ཕན་མཉམ་ཁེའི་སྒོ་འབྱེད་ཀྱི་འཐབ་ཇུས་ལག་ལེན་བསྟར་བ། འོས་འགན་དང་ཁེ་ཕན་གྱི་ལྟ་ཚུལ་ཡང་དག་མཐའ་འཁྱོངས་བྱེད་པ། ཐུན་མོང་དང་། ཕྱོགས་བསྡུས། མཉམ་ལས། རྒྱུན་མཐུད་བཅས་ཀྱི་བདེ་འཇགས་ལྟ་བ་གསར་པ་འཆང་བ། སྒོ་འབྱེད་གསར་གཏོད་དང་། ཁོང་ཡངས་གཉིས་ཕན་གྱི་གོང་འཕེལ་མདུན་ལྗོངས་དོན་དུ་གཉེར་བ། བསྟུན་མཁས་གཞན་རྗེས་མི་འབྲང་བ་དང་། མཉམ་སྡུད་མཉམ་གསོག་གི་དཔལ་ཡོན་སྤེལ་རེས་ལ་སྐུལ་འདེད་གཏོང་བ། རང་བྱུང་སྤྱི་བཀུར་དང་། ལྗང་མདོག་འཕེལ་རྒྱས་ཀྱི་སྐྱེ་ཁམས་མ་ལག་སྐྲུན་པ། ཐོག་མཐའ་བར་གསུམ་དུ་འཛམ་གླིང་ཞི་བདེ་སྐྱོང་མཁན་དང་། གོ་ལ་ཧྲིལ་པོ་འཕེལ་རྒྱས་ཀྱི་ལེགས་སྐྱེས་འབུལ་མཁན། རྒྱལ་སྤྱིའི་སྒྲིག་ལམ་སྲུང་སྐྱོང་མཁན་བཅས་བྱེད་དགོས།
(བཅུ་བཞི) ཕྱོགས་ཡོངས་ནས་ཏང་ནན་པོར་སྐྱོང་བ་མཐའ་འཁྱོངས་བྱེད་དགོས། རང་ངོས་གསར་བརྗེ་ཕོད་པ་དང་། ཏང་དོ་དམ་དང་ལེགས་སྐྱོང་ནན་པོར་བྱེད་རྒྱུ་ནི་ང་ཚོའི་ཏང་གི་གཤིས་རྒྱུད་མངོན་གསལ་དོད་ཤོས་ཡིན་པས། ངེས་པར་དུ་ཏང་གི་སྒྲིག་ཡིག་རྩ་བའི་གཞི་འཛིན་སར་བྱེད་པ་དང་། ཏང་གི་ཆབ་སྲིད་ལེགས་སྐྱོང་གོ་གནས་ཨང་དང་པོར་འཇོག་པ། བསམ་བློའི་ཐོག་ནས་ཏང་འཛུགས་དང་ལམ་ལུགས་ཐོག་ནས་ཏང་སྐྱོང་ཕྱོགས་གཅིག་ཏུ་ཤུགས་འདོན། ཏང་འཛུགས་སྐྱོང་ཁག་གཅིག་གྱུར་འཆར་འགོད་ཀྱིས་སྐུལ་འདེད་གཏོང་བ། “འགག་རྩའི་ཉུང་ཤས”དམ་དུ་འཛིན་པ། “ནན་གསུམ་དྲང་གསུམ” མཐའ་འཁྱོངས་བྱེད་པ། དམངས་གཙོ་གཅིག་སྡུད་ལམ་ལུགས་མཐའ་འཁྱོངས་བྱེད་པ། ཏང་ནང་ཁུལ་གྱི་ཆབ་སྲིད་འཚོ་བ་ནན་པོར་སྐྱོང་བ། ཏང་གི་སྒྲིག་ཁྲིམས་ནན་དུ་གཏོང་བ། ཏང་ནང་ཁུལ་གྱི་ལྟ་སྐུལ་བྱེད་ཤུགས་ཆེར་སྐྱེད། དགེ་མཚན་ལྡན་ཞིང་སྐྱོན་དང་བྲལ་བའི་ཏང་ནང་ཁུལ་གྱི་ཆབ་སྲིད་རིག་གནས་འཕེལ་རྒྱས་གཏོང་བ། ཏང་ནང་ཁུལ་གྱི་ཆབ་སྲིད་སྐྱེ་ཁམས་ཕྱོགས་ཡོངས་ནས་གཙང་སྒྱུར། ཚུལ་མིན་སྤྱོད་ཡན་སྣ་ཚོགས་ཡོ་བསྲང་མཐའ་གཅིག་ཏུ་བྱེད་པ། བཟོད་སྒོམ་གཏན་ནས་མེད་པའི་རྣམ་འགྱུར་ཐོག་ནས་རུལ་སུངས་ལ་ཆད་པ་གཅོད་པ། ཏང་རང་ངོས་རྒྱུན་ཆད་མེད་པར་གཙང་སྒྱུར་དང་། རང་ངོས་འཐུས་ཚང་། རང་ངོས་གསར་སྒྱུར། རང་ངོས་འཕེལ་རྒྱས་བཅས་ཀྱི་ནུས་པ་ཆེ་རུ་བཏང་ནས། ཏང་དང་མི་དམངས་མང་ཚོགས་བར་གྱི་ཤ་རུས་ལྟ་བུའི་འབྲེལ་བ་ཐོག་མཐའ་བར་གསུམ་དུ་རྒྱུན་འཁྱོངས་བྱེད་དགོས།
གོང་གི་དོན་ཚན་བཅུ་བཞི་ཡིས་དུས་རབས་གསར་པར་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་མཐའ་འཁྱོངས་དང་གོང་སྤེལ་གཏོང་བའི་གཞི་རྩའི་ཐབས་ཇུས་གྲུབ་ཡོད། ཏང་ཡོངས་ཀྱི་བློ་མཐུན་ཚོས་ཏང་གི་གཞི་རྩའི་རིགས་པའི་གཞུང་ལུགས་དང་། གཞི་རྩའི་ལམ་ཕྱོགས། གཞི་རྩའི་ཐབས་ཇུས་བཅས་ངེས་པར་དུ་ཁྱོན་ཡོངས་ནས་དོན་འཁྱོལ་བྱས་ནས། ཏང་དང་མི་དམངས་ཀྱི་བྱ་གཞག་གོང་འཕེལ་ཡོང་བར་ཁྲིད་སྟོན་སྔར་ལས་ལེགས་པར་བྱེད་དགོས།
ལག་ལེན་ལ་རྫོགས་མཐའ་མེད་ལ་གཞུང་ལུགས་གསར་གཏོད་ལའང་རྫོགས་མཐའ་མེད། འཛམ་གླིང་ནི་དུས་དང་རྣམ་པ་ཀུན་ཏུ་འགྱུར་ལྡོག་འགྲོ་བཞིན་པ་དང་། ཀྲུང་གོའང་དུས་དང་རྣམ་པ་ཀུན་ཏུ་འགྱུར་ལྡོག་འགྲོ་བཞིན་ཡོད་པས། ང་ཚོས་གཞུང་ལུགས་ཀྱི་ཐད་ནས་ངེས་པར་དུ་དུས་རབས་ཀྱི་རྗེས་ཟིན་པ་དགོས་ཤིང་། རྒྱུན་ཆད་མེད་པར་ཆོས་ཉིད་ངོས་འཛིན་ཐུབ་པར་བྱེད་པ་དང་། གཞུང་ལུགས་གསར་གཏོད་དང་། ལག་ལེན་གསར་གཏོད། ལམ་ལུགས་གསར་གཏོད། རིག་གནས་གསར་གཏོད་བཅས་དང་དེ་མིན་ཕྱོགས་གཞན་དག་གསར་གཏོད་ལ་རྒྱུན་ཆད་མེད་པར་སྐུལ་འདེད་གཏོང་དགོས།
བློ་མཐུན་རྣམ་པ། དུས་རབས་ནི་བསམ་བློའི་མ་ཡུམ་ལྟ་བུ་ཡིན་ལ་ལག་ལེན་ནི་གཞུང་ལུགས་ཀྱི་འབྱུང་ཁུངས་ཡིན་པས། ང་ཚོས་དུས་རབས་ཀྱི་འབོད་སྒྲ་ཉན་མཁས་པ་དང་། བདེན་དོན་མཐའ་འཁྱོངས་དང་ནོར་འཁྲུལ་ཡོ་བསྲང་ཕོད་ན། དུས་རབས་ཉེར་གཅིག་པར་ཀྲུང་གོའི་མར་ཁེ་སི་རིང་ལུགས་ནི་སྔར་བས་སྟོབས་ཆེ་ཞིང་སྔར་བས་གོ་སྐོན་བློ་འགུག་གི་ནུས་པ་ལྡན་པའི་བདེན་དོན་གྱི་ནུས་ཤུགས་མངོན་ཐུབ་ངེས་ཡིན།
བཞི། འབྱོར་འབྲིང་སྤྱི་ཚོགས་ཕྱོགས་ཡོངས་ནས་སྐྲུན་ཐུབ་པའི་རྒྱལ་ཁ་ཕུ་ཐག་ཆོད་པར་བླངས་ཏེ་སྤྱི་ཚོགས་རིང་ལུགས་ཀྱི་དེང་རབས་ཅན་དུ་འགྱུར་བའི་རྒྱལ་ཁབ་ཕྱོཌ་ཡོངས་ནས་སྐྲུན་པའི་རྒྱང་སྐྱོད་ཀྱི་ལམ་བུ་གསར་པ་འབྱེད་དགོས།
སྒྱུར་བཅོས་སྒོ་འབྱེད་བྱས་ཚུན་དུ། ང་ཚོའི་ཏང་གིས་རང་རྒྱལ་སྤྱི་ཚོགས་རིང་ལུགས་ཀྱི་དེང་རབས་ཅན་དུ་འགྱུར་བའི་འཛུགས་སྐྲུན་ཐད་འཐབ་ཇུས་ཀྱི་བཀོད་པ་བཏིང་བ་དང་། “གོམ་རིམ་གསུམ”གྱི་འཐབ་ཇུས་དམིགས་འབེན་བཏོན་པ་རེད། མི་དམངས་ཀྱི་ལྟོ་གོས་དཀའ་ངལ་སེལ་བ་དང་། མི་དམངས་ཀྱི་འཚོ་བ་སྤྱིའི་ཆ་ནས་འབྱོར་འབྲིང་གི་ཆུ་ཚད་དུ་སླེབས་པའི་དམིགས་ཡུལ་འདི་གཉིས་དུས་བཀག་གི་སྔོན་ལ་མངོན་འགྱུར་བྱུང་ཟིན། རྨང་གཞི་འདིའི་ཐོག་ང་ཚོའི་ཏང་གིས་ཏང་བཙུགས་ནས་ལོ་ངོ་བརྒྱར་སླེབས་སྐབས། དཔལ་འབྱོར་སྔར་ལས་དར་རྒྱས་ཆེ་བ་དང་། དམངས་གཙོ་སྔར་ལས་འཐུས་ཚང་། ཚན་སློབ་སྔར་བས་ཡར་ཐོན། རིག་གནས་སྔར་བས་ཕུན་སུམ་ཚོགས་པོ། སྤྱི་ཚོགས་སྔར་བས་འཆམ་མཐུན། མི་དམངས་ཀྱི་འཚོ་བ་སྔར་བས་ཕྱུག་པོ་བཅས་ཀྱི་འབྱོར་འབྲིང་སྤྱི་ཚོགས་སྐྲུན་ཐུབ་པར་བྱས་རྗེས། དེ་ནས་སླར་ཡང་ལོ་ངོ་སུམ་ཅུའི་རིང་འབད་བརྩོན་བྱས་ཏེ། ཀྲུང་གོ་གསར་པ་བཙུགས་ནས་ལོ་ངོ་བརྒྱར་སླེབས་སྐབས་དེང་རབས་ཅན་རྩ་བའི་ཆ་ནས་མངོན་འགྱུར་བྱས་ཏེ། རང་རྒྱལ་འདི་ཉིད་སྤྱི་ཚོགས་རིང་ལུགས་ཀྱི་དེང་རབས་ཅན་དུ་འགྱུར་བའི་རྒྱལ་ཁབ་ཏུ་སྐྲུན་ཐུབ་པར་བྱེད་དགོས་ལུགས་བཏོན་ཡོད།
ད་ལྟ་ནས2020ལོའི་བར་ནི་འབྱོར་འབྲིང་སྤྱི་ཚོགས་ཕྱོགས་ཡོངས་ནས་སྐྲུན་ཐུབ་པར་བྱེད་པའི་རྒྱལ་ཕམ་ཐག་ཆོད་པར་ལེན་པའི་དུས་རིམ་ཡིན། ཚོགས་ཆེན་བཅུ་དྲུག་པ་དང་། ཚོགས་ཆེན་བཅུ་བདུན་པ། ཚོགས་ཆེན་བཅོ་བརྒྱད་པ་བཅས་ཀྱི་ཐོག་བཏོན་པའི་འབྱོར་འབྲིང་སྤྱི་ཚོགས་ཕྱོགས་ཡོངས་ནས་སྐྲུན་ཐུབ་པར་བྱེད་པའི་བླང་བྱ་ཁག་ལ་གཞིགས་ནས། རང་རྒྱལ་སྤྱི་ཚོགས་རིང་ལུགས་ཀྱི་འགལ་བ་གཙོ་བོའི་འགྱུར་བར་རྩེ་གཅིག་ཏུ་དམིགས་ཏེ། དཔལ་འབྱོར་འཛུགས་སྐྲུན་དང་། ཆབ་སྲིད་ལེགས་སྐྱོང་། རིག་གནས་དར་སྤེལ། སྤྱི་ཚོགས་འཛུགས་སྐྱོང་། སྐྱེ་ཁམས་དཔལ་ཡོན་ལེགས་སྐྱོང་བཅས་གཅིག་གྱུར་འཆར་འགོད་ཀྱིས་སྐུལ་འདེད་གཏོང་བ། ཚན་སློབ་ལ་བརྟེན་ནས་རྒྱལ་ཁབ་དར་རྒྱས་གཏོང་བའི་འཐབ་ཇུས་དང་། ཤེས་ལྡན་མི་སྣར་བརྟེན་ནས་རྒྱལ་ཁབ་སྟོབས་ལྡན་དུ་སྒྱུར་བའི་འཐབ་ཇུས། གསར་གཏོད་སྐུལ་སྤེལ་ཐོག་ནས་འཕེལ་རྒྱས་གཏོང་བའི་འཐབ་ཇུས། ཤང་དང་གྲོང་ཚོ་དར་རྒྱས་གཏོང་བའི་འཐབ་ཇུས། ས་ཁོངས་མཐུན་སྦྱོར་ངང་འཕེལ་རྒྱས་གཏོང་བའི་འཐབ་ཇུས། རྒྱུན་མཐུད་ངང་འཕེལ་རྒྱས་གཏོང་ཐུབ་པའི་འཐབ་ཇུས། དམག་དམངས་མཉམ་འདྲེས་ཐོག་འཕེལ་རྒྱས་གཏོང་བའི་འཐབ་ཇུས་བཅས་བློ་བརྟན་འགྱུར་མེད་ཀྱིས་ལག་ལེན་བསྟར་བ། གཙོ་གནད་དམ་འཛིན་དང་། ཞན་ཆ་གསབ་པ། ཉམས་ཞན་སྟོབས་སྤེལ་བཅས་གཙོ་གནད་དུ་བྱེད་པ་དང་། ཁྱད་པར་དུ་ཉེན་ཁ་ཆེན་པོ་སྔོན་འགོག་སེལ་ཐབས་དང་། དབུལ་བྲལ་གནད་འཁེལ། སྦགས་བཙོག་འགོག་བཅོས་བཅས་ཀྱི་འགག་སྒྲོལ་ལས་ཀ་བློ་བརྟན་འགྱུར་མེད་ཀྱི་སྒོ་ནས་ཡག་པོར་བསྒྲུབས་ཏེ། འབྱོར་འབྲིང་སྤྱི་ཚོགས་ཕྱོགས་ཡོངས་ནས་སྐྲུན་ཐུབ་པར་བྱེད་ཚུལ་མི་དམངས་ཀྱི་ཁས་ལེན་པ་དང་ལོ་རྒྱུས་ཀྱི་ཞིབ་བཤེར་ཐེག་ཐུབ་པར་བྱེད་དགོས།
ཚོགས་ཆེན་བཅུ་དགུ་པ་ནས་ཚོགས་ཆེན་ཉི་ཤུ་པའི་བར་ནི“ལོ་བརྒྱ་གཉིས”ཀྱི་འབད་འཐབ་དམིགས་འབེན་གྱི་ལོ་རྒྱུས་འདྲེས་མཚམས་ཀྱི་དུས་སྐབས་ཡིན། ང་ཚོས་འབྱོར་འབྲིང་སྤྱི་ཚོགས་ཕྱོགས་ཡོངས་ནས་སྐྲུན་ཐུབ་པར་བྱེད་པ་དང་། ལོ་བརྒྱ་དང་པོའི་འབད་འཐབ་དམིགས་འབེན་མངོན་འགྱུར་བྱེད་དགོས་ལ། གནས་བབ་དང་བསྟུན་ནས་མདུན་དུ་བསྐྱོད་དེ། སྤྱི་ཚོགས་རིང་ལུགས་ཀྱི་དེང་རབས་ཅན་གྱི་རྒྱལ་ཁབ་ཏུ་ཕྱོགས་ཡོངས་ནས་འཛུགས་སྐྲུན་བྱེད་པའི་རྒྱང་སྐྱོད་ཀྱི་ལམ་བུ་གསར་པའི་འགོ་བརྩམས་ཏེ། ལོ་བརྒྱ་གཉིས་པའི་འབད་འཐབ་དམིགས་འབེན་གྱི་ཕྱོགས་སུའང་དཔུང་སྐྱོད་བྱེད་དགོས།
རྒྱལ་སྤྱི་རྒྱལ་ནང་གི་གནས་བབ་དང་རང་རྒྱལ་འཕེལ་རྒྱས་ཀྱི་ཆ་རྐྱེན་ལ་ཕྱོགས་བསྡུས་ཀྱིས་དབྱེ་ཞིབ་བྱས་པ་ན། 2020ལོ་ནས་དུས་རབས་འདིའི་དུས་དཀྱིལ་བར་དུ་དུས་རིམ་གཉིས་སུ་ཕྱེས་ནས་བཀོད་སྒྲིག་བྱས་ཆོག
དུས་རིམ་དང་པོ2020ལོ་ནས2035ལོའི་བར་དུ། འབྱོར་འབྲིང་སྤྱི་ཚོགས་ཕྱོགས་ཡོངས་ནས་སྐྲུན་ཐུབ་པའི་རྨང་གཞིའི་ཐོག ཡང་བསྐྱར་ལོ་བཅོ་ལྔ་རིང་འབད་བརྩོན་བྱས་ནས་སྤྱི་ཚོགས་རིང་ལུགས་ཀྱི་དེང་རབས་ཅན་གཞི་རྩའི་ཆ་ནས་མངོན་འགྱུར་བྱེད་དགོས། དེའི་དུས་སུ་སླེབས་སྐབས་རང་རྒྱལ་གྱི་དཔལ་འབྱོར་སྟོབས་ཤུགས་དངོས་དང་ཚན་རྩལ་སྟོབས་ཤུགས་དངོས་ཇེ་ཆེར་ཕྱིན་ཏེ། གསར་གཏོད་ཅན་གྱི་རྒྱལ་ཁབ་ཀྱི་མདུན་གྲལ་དུ་ཚུད་ཐུབ་པ་དང་། མི་དམངས་འདྲ་མཉམ་དུ་ཞུགས་པ་དང་། འདྲ་མཉམ་དུ་འཕེལ་རྒྱས་གཏོང་བའི་ཁེ་དབང་ལ་འགན་ལེན་གང་ལེགས་ཐུབ་ཅིང་། ཁྲིམས་སྐྱོང་རྒྱལ་ཁབ་དང་། ཁྲིམས་སྐྱོང་སྲིད་གཞུང་། ཁྲིམས་སྐྱོང་སྤྱི་ཚོགས་བཅས་གཞི་རྩའི་ཆ་ནས་སྐྲུན་ཐུབ་པ། ཕྱོགས་གང་ཅིའི་ལམ་ལུགས་འཐུས་སྒོ་ཇེ་ཚང་དང་། རྒྱལ་ཁབ་བཅོས་སྐྱོང་གི་མ་ལག་དང་བཅོས་སྐྱོང་གི་ནུས་པ་གཞི་རྩའི་ཆ་ནས་དེང་རབས་ཅན་དུ་མངོན་འགྱུར་ཐུབ་པ། སྤྱི་ཚོགས་ཀྱི་དཔལ་ཡོན་དར་ཚུལ་མཐོ་ཚད་གསར་པར་སླེབས་ཤིང་། རྒྱལ་ཁབ་ཀྱི་རིག་གནས་མཉེན་ཤུགས་ཆེ་རུ་མངོན་གསལ་འགྲོ་བ་དང་། ཀྲུང་ཧྭ་རིག་གནས་ཀྱི་ཤུགས་རྐྱེན་སྔར་བས་ཆེ་ཞིང་ཟབ་མོ་ཡོང་བ། མི་དམངས་ཀྱི་འཚོ་བ་སྔར་བས་ཕྱུག་པོ་དང་། ཡོང་འབབ་འབྲིང་གྲས་མི་ཚོགས་ཀྱི་བསྡུར་ཚད་མཐོ་རུ་མངོན་གསལ་འགྲོ་བ་དང་། གྲོང་ཁྱེར་དང་གྲོང་གསེབ་ཀྱི་ས་ཁོངས་འཕེལ་རྒྱས་ཀྱི་ཧེ་བག་དང་གྲོང་མིའི་འཚོ་བའི་ཆུ་ཚད་ཀྱི་ཧེ་བག་མངོན་གསལ་ཇེ་ཆུང་དུ་འགྲོ་བ། གཞི་རྩའི་སྤྱི་པའི་ཞབས་ཞུ་འདྲ་མཉམ་ཅན་གཞི་རྩའི་ཆ་ནས་མངོན་འགྱུར་ཡོང་བ། མི་དམངས་ཡོངས་ཐུན་མོང་དུ་ཕྱུག་པོར་འགྱུར་བའི་གོམ་སྟབས་བརྟན་པོར་སྤོ་ཐུབ་པ། དེང་རབས་ཀྱི་སྤྱི་ཚོགས་བཅོས་སྐྱོང་གི་རྣམ་པ་གཞི་རྩའི་ཆ་ནས་གྲུབ་ཅིང་། སྤྱི་ཚོགས་གསོན་ཤུགས་རྒྱས་ཤིང་འཆམ་མཐུན་གོ་རིམ་ལྡན་པར་ཡོང་བ། སྐྱེ་ཁམས་ཁོར་ཡུག་གཞི་རྩའི་ཆ་ནས་ལེགས་འགྱུར་ཡོང་ཞིང་བདེ་སྐྱིད་ལྡན་པའི་ཀྲུང་གོའི་དམིགས་འབེན་གཞི་རྩའི་ཆ་ནས་མངོན་འགྱུར་ཡོང་ཐུབ།
དུས་རིམ་གཉིས་པ་2035ལོ་ནས་དུས་རབས་འདིའི་དུས་དཀྱིལ་བར་དུ། དེང་རབས་ཅན་རྩ་བའི་ཆ་ནས་མངོན་འགྱུར་ཡོང་བའི་རྨང་གཞིའི་ཐོག ཡང་བསྐྱར་ལོ་ངོ་བཅོ་ལྔ་རིང་འབད་བརྩོན་བྱས་ནས་རང་རྒྱལ་འདི་ཉིད་འབྱོར་པ་ཕྱུག་ཅིང་དམངས་གཙོ་ལྡན་ལ་དཔལ་ཡོན་དར་བ་དང་འཆམ་མཐུན་བདེ་སྐྱིད་ལྡན་པའི་སྤྱི་ཚོགས་རིང་ལུགས་ཀྱི་དེང་རབས་ཅན་དུ་འགྱུར་བའི་རྒྱལ་ཁབ་སྟོབས་ལྡན་དུ་སྐྲུན་ཐུབ་པར་བྱེད་དགོས། དུས་དེར་སླེབས་སྐབས་རང་རྒྱལ་གྱི་དངོས་པོའི་དཔལ་ཡོན་དང་། ཆབ་སྲིད་ཀྱི་དཔལ་ཡོན། བསམ་པའི་དཔལ་ཡོན། སྤྱི་ཚོགས་ཀྱི་དཔལ་ཡོན། སྐྱེ་ཁམས་དཔལ་ཡོན་བཅས་ཁྱོན་ཡོངས་ནས་ཇེ་བཟང་དུ་འགྲོ་བ་དང་། རྒྱལ་ཁབ་བཅོས་སྐྱོང་གི་མ་ལག་དང་བཅོས་སྐྱོང་གི་ནུས་པ་དེང་རབས་ཅན་དུ་མངོན་འགྱུར་བྱུང་སྟེ། ཕྱོགས་བསྡུས་རྒྱལ་སྟོབས་དང་རྒྱལ་སྤྱིའི་ཤུགས་རྐྱེན་མདུན་གྲལ་དུ་སླེབས་པའི་རྒྱལ་ཁབ་ཏུ་འགྱུར་བ། མི་དམངས་ཡོངས་ཐུན་མོང་ཐོག་ཕྱུག་པོར་འགྱུར་བར་བྱེད་རྒྱུ་རྩ་བའི་ཆ་ནས་མངོན་འགྱུར་ཡོང་ཞིང་། རང་རྒྱལ་མི་དམངས་སྔར་བས་བདེ་སྐྱིད་ཁམས་བཟང་གི་འཚོ་བར་རོལ་ཐུབ་པ་དང་། ཀྲུང་ཧྭ་མི་རིགས་དཔའ་ཉམས་སྔར་བས་ཆེ་བའི་སྒོ་ནས་འཛམ་གླིང་མི་རིགས་ཀྱི་གྲལ་དུ་འགྱིང་ངེས་ཡིན།
བློ་མཐུན་རྣམ་པ། འབྱོར་འབྲིང་སྤྱི་ཚོགས་ཕྱོགས་ཡོངས་ནས་སྐྲུན་ཐུབ་པར་བྱེད་པ་ནས་དེང་རབས་ཅན་རྩ་བའི་ཆ་ནས་མངོན་འགྱུར་བྱེད་པ་དང་། དེ་ནས་སྤྱི་ཚོགས་རིང་ལུགས་ཀྱི་དེང་རབས་ཅན་གྱི་རྒྱལ་ཁབ་སྟོབས་ལྡན་ཕྱོགས་ཡོངས་ནས་སྐྲུན་ཐུབ་པར་བྱེད་པ་ནི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་འཕེལ་རྒྱས་གཏོང་བའི་འཐབ་ཇུས་ཀྱི་བཀོད་པ་ཡིན། ང་ཚོས་བློ་བརྟན་འགྱུར་མེད་དང་སྙིང་རུས་ལྷོད་མེད་ཀྱི་སྒོ་ནས་སྤྱི་ཚོགས་རིང་ལུགས་ཀྱི་དེང་རབས་ཅན་དུ་འགྱུར་བའི་རྒྱང་སྐྱོད་ཀྱི་ལམ་བུ་གསར་པའི་བརྗིད་ཉམས་ལྡན་ཞིང་ཡིད་དབང་འཕྲོག་པའི་ལེ་ཚན་གཏོད་པར་འབད་དགོས།
ལྔ། འཕེལ་རྒྱས་ཀྱི་བསམ་གཞི་གསར་པ་ལག་ལེན་བསྟར་ནས། དེང་རབས་ཅན་གྱི་དཔལ་འབྱོར་མ་ལག་སྐྲུན་དགོས།
“ལོ་བརྒྱ་གཉིས”ཀྱི་འབད་འཐབ་དམིགས་འབེན་མངོན་འགྱུར་དང་། ཀྲུང་ཧྭ་མི་རིགས་རླབས་ཆེན་བསྐྱར་དར་གྱི་ཀྲུང་གོའི་ཕུགས་འདུན་མངོན་འགྱུར་ཡོང་བར་བྱས་ཏེ། མི་དམངས་ཀྱི་འཚོ་བའི་ཆུ་ཚད་རྒྱུན་ཆད་མེད་པར་མཐོ་རུ་གཏོང་བར་ངེས་པར་དུ་འཕེལ་རྒྱས་གཏོང་རྒྱུ་དེ་བློ་བརྟན་འགྱུར་མེད་ཀྱི་སྒོ་ནས་སྲིད་སྐྱོང་རྒྱལ་དར་གྱི་ཏང་གི་ལས་འགན་ཨང་དང་པོར་བརྩིས་ནས་སྤྱི་ཚོགས་ཀྱི་ཐོན་སྐྱེད་ནུས་ཤུགས་བཅིངས་འགྲོལ་དང་དར་སྤེལ་གཏོང་བ་མཐའ་འཁྱོངས་དང་། སྤྱི་ཚོགས་རིང་ལུགས་ཀྱི་ཚོང་རའི་དཔལ་འབྱོར་སྒྱུར་བཅོས་ཀྱི་ཁ་ཕྱོགས་མཐའ་འཁྱོངས་བྱས་ཏེ། དཔལ་འབྱོར་རྒྱུན་མཐུད་དང་སྐྱོན་བྲལ་ངང་ནས་འཕེལ་རྒྱས་འགྲོ་བའི་སྐུལ་འདེད་གཏོང་དགོས།
རང་རྒྱལ་གྱི་དཔལ་འབྱོར་འཕེལ་རྒྱས་མགྱོགས་པོ་ཡོང་རིམ་ནས་སྤུས་ཚད་མཐོ་བའི་འཕེལ་རྒྱས་ཀྱི་དུས་རིམ་དུ་བསྒྱུར་ཅིང་། འཕེལ་རྒྱས་གཏོང་སྟངས་བརྗེ་སྒྱུར་དང་། དཔལ་འབྱོར་གྲུབ་ཚུལ་ལེགས་འགྱུར། འཕར་སྣོན་གྱི་སྒུལ་ཤུགས་བརྗེ་སྒྱུར་བཅས་ཀྱི་འགག་སྒྲོལ་དུས་རིམ་དུ་གནས་ཡོད། དེང་རབས་ཅན་དུ་འགྱུར་བའི་དཔལ་འབྱོར་མ་ལག་འཛུགས་སྐྲུན་བྱེད་པ་ནི་འགག་སྒོ་སྒྲོལ་བའི་ཁ་ཚ་དགོས་གཏུགས་ཀྱི་བླང་བྱ་དང་རང་རྒྱལ་འཕེལ་རྒྱས་གཏོང་བའི་འཐབ་ཇུས་ཀྱི་དམིགས་འབེན་ཡིན་པས། ངེས་པར་དུ་སྤུས་ཚད་ཨང་དང་པོར་འཇོག་པ་དང་ཕན་འབྲས་དམིགས་བཀར་མཐའ་འཁྱོངས། མཁོ་སྤྲོད་ཕྱོགས་ཀྱི་གྲུབ་ཚུལ་རང་བཞིན་གྱི་སྒྱུར་བཅོས་གཙོ་གནད་དུ་བཟུང་ནས། དཔལ་འབྱོར་འཕེལ་རྒྱས་ཀྱི་སྤུས་ཚད་གསར་སྒྱུར་དང་། ལས་ཆོད་གསར་སྒྱུར། སྒུལ་ཤུགས་གསར་སྒྱུར་བཅས་ལ་སྐུལ་འདེད་གཏོང་བ་དང་། གཙོ་རྒྱུ་ཀུན་འདུས་ཀྱི་ཐོན་སྐྱེད་ལས་ཆོད་ཆེ་རུ་གཏོང་བ། དངོས་གཞིའི་དཔལ་འབྱོར་དང་། ཚན་རྩལ་གསར་གཏོད། དེང་རབས་ཀྱི་དངུལ་རྩ། མི་ཤུགས་ཐོན་ཁུངས་བཅས་མཐུན་སྦྱོར་ངང་ནས་འཕེལ་རྒྱས་ཡོང་བའི་ཐོན་ལས་ཀྱི་མ་ལག་འཛུགས་སྐྲུན་གང་ཐུབ་དང་གང་མགྱོགས་སུ་གཏོང་བ། ཚོང་རའི་ལམ་སྲོལ་ཕན་གོ་ཆོད་པ་དང་། ཕྲ་མཐོང་བྱེད་པོར་གསོན་ཤུགས་ལྡན་པ། སྤྱི་ཁོག་སྙོམས་སྒྲིག་ཚད་ལྡན་བཅས་ཀྱི་དཔལ་འབྱོར་སྒྲིག་སྲོལ་འཛུགས་གང་ཐུབ་བྱས་ནས། རང་རྒྱལ་གྱི་དཔལ་འབྱོར་གསར་གཏོད་ནུས་པ་དང་འགྲན་རྩོད་ནུས་པ་རྒྱུན་ཆད་མེད་པར་ཆེ་རུ་གཏོང་དགོས།
(གཅིག) མཁོ་སྤྲོད་ཕྱོགས་ཀྱི་གྲུབ་ཚུལ་རང་བཞིན་གྱི་སྒྱུར་བཅོས་ཟབ་ཏུ་སྤེལ་དགོས། དེང་རབས་ཅན་དུ་འགྱུར་བའི་དཔལ་འབྱོར་མ་ལག་འཛུགས་པར། ངེས་པར་དུ་དཔལ་འབྱོར་འཕེལ་རྒྱས་གཏོང་བའི་ཤུགས་འདོན་ཡུལ་དེ་དངོས་གཞིའི་དཔལ་འབྱོར་ཐད་ལ་བཞག་ནས། མཁོ་སྤྲོད་ཕྱོགས་ཀྱི་མ་ལག་གི་སྤུས་ཚད་མཐོ་རུ་གཏོང་བ་འདི་འགག་སྒྲོལ་གྱི་ཕྱོགས་གཙོ་བོར་བརྩིས་ཏེ། རང་རྒྱལ་གྱི་དཔལ་འབྱོར་སྤུས་ཚད་ཀྱི་བཟང་ཆ་མངོན་གསལ་ཇེ་ཆེར་གཏོང་དགོས། བཟོ་སྐྲུན་གྱི་རྒྱལ་ཁབ་སྟོབས་ལྡན་གང་མགྱོགས་སྐྲུན་དགོས། བཟོ་སྐྲུན་ལས་རིགས་སྔོན་ཐོན་འཕེལ་རྒྱས་ཇེ་མགྱོགས་སུ་བཏང་ནས་དྲ་སྦྲེལ་དང་། གཞི་གྲངས་ཆེ་མོ། མི་བཟོས་རིག་སྟོབས། དངོས་གཞིའི་དཔལ་འབྱོར་བཅས་མཉམ་འདྲེས་གཏིང་ཟབ་ཡོང་བའི་སྐུལ་འདེད་གཏོང་བ་དང་། འཛད་སྤྱོད་མཐོ་འབྲིང་གྲས་དང་། གསར་གཏོད་སྣེ་ཁྲིད། ལྗང་མདོག་ཐཱན་ཉུང་། མཉམ་སྤྱོད་དཔལ་འབྱོར། དེང་རབས་ཀྱི་མཁོ་སྤྲོད་མཐུད་འབྲེལ། མི་ཤུགས་ཐོན་ཁུངས་ཞབས་ཞུ་སོགས་ཀྱི་ཁྱབ་ཁོངས་སུ་འཕར་གཞི་གསར་པ་གསོ་སྤེལ་བྱས་ཏེ་སྒུལ་ནུས་གསར་པ་ཆགས་པར་བྱེད་དགོས། སྲོལ་རྒྱུན་གྱི་ཐོན་ལས་ལེགས་འགྱུར་རིམ་སྤོར་ལ་རྒྱབ་སྐྱོར་བྱེད་པ་དང་། དེང་རབས་ཀྱི་ཞབས་ཞུའི་ལས་རིགས་འཕེལ་རྒྱས་ཇེ་མགྱོགས་སུ་བཏང་ནས་རྒྱལ་སྤྱིའི་ཚད་གཞིར་བསྟུན་ཏེ་ཆུ་ཚད་མཐོ་རུ་གཏོང་དགོས། རང་རྒྱལ་གྱི་ཐོན་ལས་གོ་ལ་ཧྲིལ་པོའི་རིན་ཐང་སྦྲེལ་བའི་མཐོ་འབྲིང་གྲལ་གྱི་ཕྱོགས་སུ་སྐྱོད་པར་སྐུལ་འདེད་བཏང་ནས། འཛམ་གླིང་རིམ་པའི་བཟོ་སྐྲུན་ལས་རིགས་སྔོན་ཐོན་ཁྱུ་ཚོགས་འགའ་ཞིག་སྐྱེད་སྲིང་བྱེད་དགོས། ཆུ་བེད་དང་། ལྕགས་ལམ། གཞུང་ལམ། ཆུ་ཐོག་དབོར་འདྲེན། མཁའ་འགྲུལ། སྦུབས་ལམ། གློག་དྲ། ཆ་འཕྲིན། ཟོག་འདྲེན་སོགས་རྨང་གཞིའི་སྒྲིག་བཀོད་དྲ་བ་འཛུགས་སྐྲུན་བྱེད་ཤུགས་ཆེ་རུ་གཏོང་དགོས། ཐོན་ནུས་དོར་བ་དང་། མཛོད་ཉར་དོར་བ། བཀན་ཤིང་དོར་བ། མ་གནས་གཅོག་པ། ཞན་ཆ་གསབ་པ་བཅས་མཐའ་འཁྱོངས་དང་། ཐོན་ཁུངས་བསགས་གྲངས་བཟང་འགྱུར་བཀོད་སྒྲིག་བྱས་ནས། མཁོ་སྤྲོད་སྤུས་དག་འཕར་རྒྱ་ཆེ་རུ་བསྐྱེད་ནས་སྤྲོད་མཁོའི་འགུལ་རྣམ་དོ་མཉམ་ཡོང་བར་བྱེད་དགོས། ཁེ་ལས་པའི་སྙིང་སྟོབས་སྐུལ་སྤེལ་དང་སྲུང་སྐྱོང་བྱེད་པ་དང་། སྤྱི་ཚོགས་ཀྱི་བྱེད་པོ་སྔར་བས་མང་པོ་གསར་གཏོད་ལས་སྐྲུན་དུ་ཞུགས་པར་བསྔགས་སྐུལ་བྱེད་དགོས། ཤེས་ཡོན་ཅན་དང་། རྩལ་ནུས་ཅན། གསར་གཏོད་ཅན་བཅས་ཀྱི་ངལ་རྩོལ་པའི་དཔུང་ཁག་འཛུགས་སྐྱོང་བྱེད་པ་དང་། ངལ་རྩོལ་དཔེ་བཟང་ཅན་གྱི་སྙིང་སྟོབས་དང་ལག་བཟོ་པའི་སྙིང་སྟོབས་དར་སྤེལ་བཏང་ནས། ངལ་རྩོལ་གཟི་བརྗིད་ཆེ་བའི་སྤྱི་ཚོགས་ཀྱི་དར་སྲོལ་དང་ཡག་ཐོག་ཡག་བརྩེགས་ཀྱི་ལས་སྤྲོའི་དར་སྲོལ་དར་སྤེལ་གཏོང་དགོས།
(གཉིས) གསར་གཏོད་ཅན་གྱི་རྒྱལ་ཁབ་འཛུགས་སྐྲུན་ཇེ་མགྱོགས་སུ་གཏོང་དགོས། གསར་གཏོད་ནི་འཕེལ་རྒྱས་ཀྱི་སྣེ་ཁྲིད་སྒུལ་ཤུགས་དང་པོ་ཡིན་པ་དང་། དེང་རབས་ཅན་གྱི་དཔལ་འབྱོར་མ་ལག་སྐྲུན་པའི་འཐབ་ཇུས་ཀྱི་འདེགས་སྐྱོར་ཡིན། འཛམ་གླིང་གི་ཚན་རྩལ་མདུན་གྲལ་ལ་དམིགས་ནས། རྨང་གཞིའི་ཞིབ་འཇུག་བྱེད་ཤུགས་ཆེ་རུ་གཏོང་དགོས་ཤིང་། སྔ་བལྟས་རང་བཞིན་གྱི་རྨང་གཞིའི་ཞིབ་འཇུག་དང་། སྣེ་ཁྲིད་རང་བཞིན་གྱི་གསར་དུ་གཏོད་པའི་ཐོག་མའི་གྲུབ་འབྲས་འགག་སྒྲོལ་ཆེན་པོ་ཡོང་བར་བྱེད་དགོས། སྤྱོད་གོ་དངོས་ཆོད་ཀྱི་རྨང་གཞིའི་ཞིབ་འཇུག་བྱེད་ཤུགས་ཆེ་རུ་གཏོང་བ་དང་། རྒྱལ་ཁབ་ཀྱི་ཚན་རྩལ་རྣམ་གྲངས་གལ་ཆེན་ལག་ལེན་བསྟར་རྒྱ་ཆེ་རུ་གཏོང་བ། འགག་རྩའི་ཐུན་མོང་རང་བཞིན་གྱི་ལག་རྩལ་དང་། མདུན་གྲལ་གྱི་སྣེ་ཁྲིད་ལག་རྩལ། དེང་རབས་ཀྱི་བཟོ་སྐྲུན་ལག་རྩལ། རྩ་སློག་གི་རང་བཞིན་ལྡན་པའི་ལག་རྩལ་བཅས་གསར་གཏོད་གཙོ་གནད་དུ་བཟུང་ནས། ཚན་རྩལ་གྱི་རྒྱལ་ཁབ་སྟོབས་ལྡན་དང་། སྤུས་ཚད་ཀྱི་རྒྱལ་ཁབ་སྟོབས་ལྡན། མཁའ་སྐྱོད་ཀྱི་རྒྱལ་ཁབ་སྟོབས་ལྡན། དྲ་སྦྲེལ་གྱི་རྒྱལ་ཁབ་སྟོབས་ལྡན། འགྲིམ་འགྲུལ་གྱི་རྒྱལ་ཁབ་སྟོབས་ལྡན། གྲངས་འཛིན་གྱི་ཀྲུང་གོ རིག་ལྡན་གྱི་སྤྱི་ཚོགས་བཅས་འཛུགས་སྐྲུན་བྱེད་པར་འདེགས་སྐྱོར་ནུས་ལྡན་འདོན་སྤྲོད་བྱེད་དགོས། རྒྱལ་ཁབ་ཀྱི་གསར་གཏོད་མ་ལག་འཛུགས་སྐྱོང་བྱེད་ཤུགས་ཆེ་རུ་བཏང་ནས་འཐབ་ཇུས་ཀྱི་ཚན་རྩལ་ནུས་ཤུགས་ཆེ་རུ་གཏོང་དགོས། ཚན་རྩལ་སྒྲིག་སྲོལ་སྒྱུར་བཅོས་ཟབ་སྤེལ་བྱས་ནས་ཁེ་ལས་བྱེད་པོར་འཛིན་པ་དང་། ཚོང་ར་ཕྱོགས་སྟོན་དུ་བྱེད་པ། ཐོན་སློབ་ཞིབ་གསུམ་ལྷན་འདྲེས་ཟབ་མོ་བཅས་ཀྱི་ལག་རྩལ་གསར་གཏོད་མ་ལག་འཛུགས་དགོས། ཁེ་ལས་ཆུང་འབྲིང་གསར་གཏོད་ལ་རོགས་སྐྱོར་བྱེད་ཤུགས་ཆེ་རུ་བཏང་ནས་ཚན་རྩལ་གྱི་གྲུབ་འབྲས་དངོས་སྒྱུར་ཡོང་བར་བྱེད་དགོས། གསར་གཏོད་ཀྱི་རིག་གནས་དར་སྤེལ་བྱས་ནས་ཤེས་བྱའི་ཐོན་དངོས་བདག་དབང་གསར་གཏོད་དང་། སྲུང་སྐྱོང་། བཀོལ་སྤྱོད་བཅས་བྱེད་ཤུགས་ཆེ་རུ་གཏོང་དགོས། རྒྱལ་སྤྱིའི་ཆུ་ཚད་ལྡན་པའི་འཐབ་ཇུས་ཀྱི་ཚན་རྩལ་ཤེས་ལྡན་པ་དང་། ཚན་རྩལ་སྣེ་ཁྲིད་ཤེས་ལྡན་པ། ན་གཞོན་ཚན་རྩལ་ཤེས་ལྡན་པ། ཆུ་ཚད་མཐོ་བའི་གསར་གཏོད་ཚོགས་པ་བཅས་འབོར་ཆེན་ཞིག་སྐྱེད་སྲིང་བྱེད་དགོས།
(གསུམ) གྲོང་གསེབ་དར་རྒྱས་གཏོང་བའི་འཐབ་ཇུས་དོན་འཁྱོལ་བྱེད་དགོས། ཞིང་ལས་དང་གྲོང་གསེབ་ཞིང་པ་གསུམ་གྱི་གནད་དོན་ནི་རྒྱལ་ཇུས་དམངས་འཚོར་ཐུག་པའི་རྩ་བའི་རང་བཞིན་གྱི་གནད་དོན་ཡིན་པས། “ཞིང་གསུམ”གྱི་གནད་དོན་ངེས་པར་དུ་ཐག་གཅོད་ཡག་པོ་བྱེད་རྒྱུ་འདི་ཐོག་མཐའ་བར་གསུམ་དུ་ཏང་ཡོངས་ཀྱི་ལས་ཀའི་གལ་ཆེའི་ནང་གི་དོན་ཆེན་དུ་བརྩིས་ནས། ཞིང་ལས་དང་གྲོང་གསེབ་སྔོན་ལ་འཕེལ་རྒྱས་གཏོང་རྒྱུ་མཐའ་འཁྱོངས་བྱེད་དགོས། ཐོན་ལས་དར་རྒྱས་དང་། སྐྱེ་ཁམས་འཚོ་གནས་ལ་འཕྲོད་པ། ཡུལ་སྲོལ་ཡ་རབས། བཅོས་སྐྱོང་ཕན་འབྲས་ཐོན་པ། འཚོ་བ་ཕྱུག་པོ་བཅས་ཀྱི་སྤྱིའི་བླང་བྱར་གཞིགས་ནས། གྲོང་ཁྱེར་དང་གྲོང་གསེབ་མཉམ་འདྲེས་འཕེལ་རྒྱས་ཀྱི་སྒྲིག་སྲོལ་ལམ་སྲོལ་དང་སྲིད་ཇུས་ཀྱི་མ་ལག་འཛུགས་པ་དང་ཆ་ཚང་དུ་བཏང་ནས། ཞིང་ལས་དང་གྲོང་གསེབ་དེང་རབས་ཅན་དུ་འགྱུར་བའི་སྐུལ་འདེད་གང་མགྱོགས་གཏོང་དགོས། གྲོང་གསེབ་ཀྱི་གཞི་རྩའི་གཉེར་སྐྱོང་ལམ་ལུགས་སྲ་བརྟན་དང་འཐུས་སྒོ་ཚང་དུ་གཏོང་བ་དང་། གྲོང་གསེབ་ཀྱི་ས་ཞིང་ལམ་ལུགས་སྒྱུར་བཅོས་ཟབ་སྤེལ་བྱེད་པ། འགན་གཙང་བླངས་པའི་ས་ཞིང་གི“དབང་ཆ་གསུམ”ལོགས་འཛུགས་ལམ་ལུགས་འཐུས་སྒོ་ཚང་དུ་གཏོང་དགོས། ས་ཞིང་འགན་གཙང་ལེན་པའི་འབྲེལ་བ་བརྟན་པོ་ཡོང་བ་མ་ཟད་ཡུན་རིང་འགྱུར་མེད་ཡོང་བའི་སྲུང་སྐྱོང་བྱེད་པ་དང་། ས་ཞིང་འགན་གཙང་ལེན་རིམ་གཉིས་པའི་དུས་ཡུན་ཐིམས་པའི་རྗེས་ཡང་བསྐྱར་ལོ་ངོ་སུམ་ཅུ་རིང་ནར་འགྱངས་སུ་གཏོང་རྒྱུ་ཡིན། གྲོང་གསེབ་ཐུན་མོང་གི་ཐོན་དབང་ལམ་ལུགས་སྒྱུར་བཅོས་ཟབ་སྤེལ་བྱས་ནས། ཞིང་པའི་རྒྱུ་ནོར་གྱི་ཁེ་དབང་འགན་སྲུང་བྱེད་པ་དང་། ཐུན་མོང་གི་དཔལ་འབྱོར་ཤུགས་ཆེ་རུ་གཏོང་དགོས། རྒྱལ་ཁབ་ཀྱི་འབྲུ་རིགས་བདེ་འཇགས་ལ་འགན་ལེན་བྱས་ཏེ། ཀྲུང་གོ་བའི་འཚོ་རྟེན་རང་ཉིད་ཀྱི་ལག་ཏུ་དམ་པོར་འཛིན་དགོས། དེང་རབས་ཀྱི་ཞིང་ལས་ཐོན་ལས་མ་ལག་དང་། ཐོན་སྐྱེད་མ་ལག གཉེར་སྐྱོང་མ་ལག་བཅས་སྐྲུན་པ་དང་། ཞིང་ལས་ལ་རྒྱབ་སྐྱོར་དང་སྲུང་སྐྱོང་བྱེད་པའི་ལམ་ལུགས་འཐུས་སྒོ་ཚང་དུ་གཏོང་བ། གཞི་ཁྱོན་འཚམ་པའི་གཉེར་སྐྱོང་གི་རྣམ་པ་མང་པོ་འཕེལ་རྒྱས་གཏོང་བ། ཞིང་ལས་གཉེར་སྐྱོང་བྱེད་པོ་དཔེ་གསར་གསོ་སྐྱོང་བྱེད་པ། ཞིང་ལས་སྤྱི་ཚོགས་ཅན་གྱི་ཞབས་ཞུའི་མ་ལག་ཆ་ཚང་དུ་གཏོང་བ། ཞིང་དུད་ཆུང་ངུ་དང་དེང་རབས་ཀྱི་ཞིང་ལས་འཕེལ་རྒྱས་གཏོང་བ་སྦྲེལ་མཐུད་དམ་ཚགས་ཡོང་བར་བྱེད་དགོས། གྲོང་གསེབ་ཀྱི་ཐོན་ལས་དང་པོ་དང་། གཉིས་པ། གསུམ་པ་བཅས་མཉམ་འདྲེས་འཕེལ་རྒྱས་ཡོང་བར་བྱེད་པ་དང་། ཞིང་པའི་ལས་ཞུགས་དང་ལས་གཏོད་ལ་རྒྱབ་སྐྱོར་དང་བསྔགས་སྐུལ་བྱས་ནས། ཡོང་འབབ་འཕར་བར་བྱེད་ཐབས་སྐྱེད་དགོས། གྲོང་གསེབ་ཀྱི་གཞི་རིམ་དང་རྨང་གཞིའི་ལས་དོན་སྒྲུབ་ཤུགས་ཆེ་རུ་བཏང་ནས་རང་སྐྱོང་དང་། ཁྲིམས་སྐྱོང་། སྤྱོད་སྐྱོང་བཅས་ཟུང་འབྲེལ་ཐོག་གྲོང་གསེབ་བཅོས་སྐྱོང་བྱེད་པའི་མ་ལག་ཆ་ཚང་དུ་གཏོང་དགོས། ཞིང་ལས་ཤེས་པ་དང་། གྲོང་གསེབ་ལ་དགའ་བ། ཞིང་པར་དགའ་བ་བཅས་ཀྱི“ཞིང་གསུམ”ལས་དོན་པའི་དཔུང་ཁག་ཅིག་གསོ་སྐྱོང་ཐུབ་པར་བྱེད་དགོས།
(བཞི) ས་ཁོངས་མཐུན་སྦྱོར་ངང་འཕེལ་རྒྱས་གཏོང་བའི་འཐབ་ཇུས་ལག་ལེན་བསྟར་དགོས། གསར་བརྗེའི་གནས་རྙིང་ཁུལ་དང་། མི་རིགས་ས་ཁུལ། མཐའ་མཚམས་ས་ཁུལ། དབུལ་ཕོངས་ས་ཁུལ་བཅས་མགྱོགས་མྱུར་འཕེལ་རྒྱས་གཏོང་བར་རྒྱབ་སྐྱོར་བྱེད་ཤུགས་ཇེ་ཆེར་གཏོང་བ་དང་། བྱེད་ཐབས་སྤྱོད་ཤུགས་ཆེ་རུ་བཏང་ནས་ནུབ་རྒྱུད་གསར་སྤེལ་ཆེན་པོར་གནས་བབ་གསར་པ་ཆགས་པར་བྱེད་པ། སྒྱུར་བཅོས་ཟབ་སྤེལ་བྱས་ཏེ་བྱང་ཤར་སོགས་བཟོ་ལས་ཀྱི་གནས་གཞི་རྙིང་པ་དར་རྒྱས་ཇེ་མགྱོགས་སུ་གཏོང་བ། དགེ་མཚན་འདོན་སྤེལ་བྱས་ནས་དབུས་རྒྱུད་ས་ཁུལ་དར་རྒྱས་ཡོང་བར་སྐུལ་འདེད་གཏོང་བ། གསར་སྐྲུན་གྱིས་ཁྲིད་སྟོན་བྱས་ནས་ཤར་རྒྱུད་ས་ཁུལ་དམིགས་སུ་བཀར་ཏེ་སྔོན་ལ་འཕེལ་རྒྱས་ཡོང་བ་བཅས་བྱས་ནས། ས་ཁོངས་མཐུན་སྦྱོར་ངང་འཕེལ་རྒྱས་གཏོང་བའི་ལམ་སྲོལ་གསར་པ་སྔར་བས་ཕན་གོ་ཆོད་པ་འཛུགས་དགོས། གྲོང་ཁྱེར་ཁྱུ་ཚོགས་གཙོ་བོར་གྱུར་པའི་གྲོང་ཁྱེར་ཆེ་འབྲིང་ཆུང་གསུམ་དང་གྲོང་རྡལ་ཆུང་ངུ་མཐུན་སྦྱོར་ངང་འཕེལ་རྒྱས་གཏོང་བའི་གྲོང་ཁྱེར་དང་གྲོང་རྡལ་གྱི་གནས་བབ་འཛུགས་སྐྱོང་བྱས་ཏེ། ཞིང་ལས་སྤོ་སྒྱུར་མི་འབོར་གྲོང་ཁྱེར་ཅན་དུ་ཇེ་མགྱོགས་སུ་སྒྱུར་དགོས། པེ་ཅིང་གི་རྒྱལ་སའི་བྱེད་ལས་མ་ཡིན་པའི་རིགས་ཁ་འགྲེམས་བྱེད་རྒྱུ“སྣ་ཐག”བྱས་ཏེ་ཅིང་ཅིན་ཅི་གསུམ་མཐུན་སྦྱོར་ངང་འཕེལ་རྒྱས་འགྲོ་བའི་སྐུལ་འདེད་གཏོང་བ་དང་། ཞུང་ཨན་ཁུལ་གསར་འགོ་འཛུགས་ས་མཐོན་པོ་ནས་འཆར་འགོད་དང་། ཚད་གཞི་མཐོན་པོར་འཛུགས་སྐྲུན་བྱེད་དགོས། སྲུང་སྐྱོང་ཆེན་པོ་མཉམ་འཛིན་དང་། གསར་སྤེལ་ཆེན་པོ་མི་བྱེད་པ་ཕྱོགས་སྟོན་དུ་བཟུང་སྟེ་འབྲི་ཆུའི་དཔལ་འབྱོར་རྒྱུད་འཕེལ་རྒྱས་ཡོང་བར་བྱེད་དགོས། ཐོན་ཁུངས་ཅན་གྱི་ས་ཁུལ་གྱི་དཔལ་འབྱོར་རྣམ་པ་བསྒྱུར་ཏེ་འཕེལ་རྒྱས་གཏོང་བར་རྒྱབ་སྐྱོར་བྱེད་དགོས། མཐའ་མཚམས་མགྱོགས་མྱུར་འཕེལ་རྒྱས་བཏང་ནས། མཐའ་མཚམས་སྲ་བརྟན་དང་། རྒྱལ་མཚམས་ཉེན་མེད་བདེ་འཇགས་ཡོང་བའི་འགན་ལེན་ཏན་ཏིག་བྱེད་དགོས། སྐམ་ས་དང་རྒྱ་མཚོ་གཅིག་གྱུར་འཆར་འགོད་མཐའ་འཁྱོངས་བྱེད་པ་དང་། རྒྱ་མཚོའི་སྟོབས་ལྡན་རྒྱལ་ཁབ་འཛུགས་སྐྲུན་ཇེ་མགྱོགས་སུ་གཏོང་དགོས།
(ལྔ) སྤྱི་ཚོགས་རིང་ལུགས་ཀྱི་ཚོང་རའི་དཔལ་འབྱོར་སྒྲིག་སྲོལ་མགྱོགས་མྱུར་འཐུས་སྒོ་ཚང་དུ་གཏོང་དགོས། དཔལ་འབྱོར་སྒྲིག་སྲོལ་སྒྱུར་བཅོས་ནི་ངེས་པར་དུ་ཐོན་དབང་ལམ་ལུགས་འཐུས་སྒོ་ཚང་དུ་གཏོང་བ་དང་རྒྱུ་རྐྱེན་གཙོ་བོ་ཚོང་ར་ཅན་དུ་བགོ་སྒྲིག་བྱ་རྒྱུ་གཙོ་གནད་དུ་བཟུང་སྟེ། ཐོན་དབང་ཕན་གོ་ཆོད་པར་སྐུལ་སྤེལ་དང་། རྒྱུ་ཆ་གཙོ་བོ་རང་མོས་ངང་འཁོར་རྒྱུག རིན་གོང་འཕར་ཆག་གི་འགྱུར་བ་གང་ལ་གང་འཚམ་ཡིན་པ། འགྲན་རྩོད་འདྲ་མཉམ་དང་སྒྲིག་རིམ་ལྡན་པ། ཁེ་ལས་བཟང་ལེན་ངན་དོར་བཅས་མངོན་འགྱུར་བྱེད་དགོས། རྒྱལ་ཁབ་ལ་དབང་བའི་རྒྱུ་ནོར་དོ་དམ་ལམ་ལུགས་མི་འདྲ་བ་ཁག་འཐུས་སྒོ་ཚང་དུ་གཏོང་བ་དང་། རྒྱལ་ཁབ་ལ་དབང་བའི་མ་རྩའི་དབང་ཆ་སྤྲད་དེ་གཉེར་སྐྱོང་བྱེད་པའི་ལམ་སྲོལ་སྒྱུར་བཅོས་བྱེད་པ། རྒྱལ་ཁབ་ལ་དབང་བའི་དཔལ་འབྱོར་ཁ་འགྲེམས་སྟངས་ལེགས་སྒྱུར་དང་། གྲུབ་ཚུལ་ལེགས་སྒྲིག འཐབ་ཇུས་རང་བཞིན་གྱི་བསྐྱར་སྒྲིག་བཅས་ཇེ་མགྱོགས་སུ་གཏོང་བ། རྒྱལ་ཁབ་ལ་དབང་བའི་རྒྱུ་ནོར་གནས་ཐང་སྲུང་འཕར་ཡོང་བར་སྐུལ་འདེད་གཏོང་བ། རྒྱལ་ཁབ་ལ་དབང་བའི་མ་རྩ་སྟོབས་ལྡན་ཕུལ་བྱུང་དང་ཆེན་པོར་འགྱུར་བར་སྐུལ་འདེད་གཏོང་བ་བཅས་བྱས་ཏེ། རྒྱལ་ཁབ་ལ་དབང་བའི་རྒྱུ་ནོར་བརླག་དོར་ཤོར་ཚུལ་བཀག་འགོག་ནུས་ལྡན་བྱེད་དགོས། རྒྱལ་ཁབ་ལ་དབང་བའི་ཁེ་ལས་སྒྱུར་བཅོས་ཟབ་སྤེལ་བྱེད་པ་དང་། དབང་བའི་ལམ་ལུགས་འདྲེས་མའི་དཔལ་འབྱོར་འཕེལ་རྒྱས་བཏང་སྟེ། གོ་ལ་ཧྲིལ་པོར་འགྲན་ནུས་ལྡན་པའི་འཛམ་གླིང་གི་ཁེ་ལས་རྩེ་གྲའི་གྲས་སུ་སྐྱེད་སྲིང་བྱེད་དགོས། ཚོང་རར་ཞུགས་འཐུས་ཀྱི་བཀག་རྒྱ་གསལ་ཐོའི་ལམ་ལུགས་ཕྱོགས་ཡོངས་ནས་ལག་བསྟར་བྱེད་པ་དང་། ཚོང་ར་གཅིག་གྱུར་དང་འདྲ་མཉམ་ཐོག་ནས་འགྲན་རྩོད་བྱེད་པར་འགོག་རྐྱེན་བཟོ་བའི་གཏན་འབེབས་དང་བྱེད་སྟངས་སྣ་ཚོགས་གཙང་སེལ་དང་མེད་པར་བཟོ་བ། དམངས་གཉེར་ཁེ་ལས་གོང་དུ་སྤེལ་བར་རྒྱབ་སྐྱོར། ཚོང་རའི་གཙོ་ཤུགས་མི་འདྲ་བ་ཁག་གི་གསོན་ཤུགས་འདོན་སྤེལ་བཅས་བྱེད་དགོས། ཚོང་དོན་ལམ་ལུགས་སྒྱུར་བཅོས་ཟབ་སྤེལ་བྱེད་པ་དང་། སྲིད་འཛིན་རང་བཞིན་གྱི་སྒེར་སྡེམ་གཏོར་ཏེ། ཚོང་རའི་སྒེར་སྡེམ་བཀག་འགོག་བྱེད་པ་དང་། རྒྱུ་ཆ་གཙོ་བོའི་རིན་གོང་ཚོང་ར་ཅན་དུ་སྒྱུར་བཅོས་ཇེ་མགྱོགས་གཏོང་བ། ཞབས་ཞུའི་ལས་རིགས་ཀྱི་ཞུགས་འཐུས་ཚད་བཀག་གློད་པ། ཚོང་རའི་ལྟ་སྐུལ་དོ་དམ་གྱི་སྒྲིག་སྲོལ་འཐུས་སྒོ་ཚང་དུ་གཏོང་བ་བཅས་བྱེད་དགོས། སྤྱི་ཁོག་སྙོམས་སྒྲིག་གསར་སྐྲུན་དང་འཐུས་སྒོ་ཚང་དུ་གཏོང་བ་དང་། རྒྱལ་ཁབ་ཀྱི་འཕེལ་རྒྱས་འཆར་འགོད་ཀྱི་འཐབ་ཇུས་ཀྱི་ཕྱོགས་སྟོན་ནུས་པ་འདོན་དགོས། ནོར་སྲིད་དང་། དངུལ་ལོར། ཐོན་ལས། ས་ཁོངས་སོགས་པའི་དཔལ་འབྱོར་སྲིད་ཇུས་སྙོམས་སྒྲིག་བྱེད་པའི་ལམ་སྲོལ་ཆ་ཚང་དུ་བཏང་སྟེ། འཛད་སྤྱོད་བྱེད་པར་སྐུལ་འདེད་གཏོང་བའི་སྒྲིག་སྲོལ་དང་ལམ་སྲོལ་འཐུས་སྒོ་ཚང་དུ་གཏོང་བ་དང་། འཛད་སྤྱོད་ཀྱིས་དཔལ་འབྱོར་གོང་སྤེལ་ལ་རྨང་གཞིའི་རང་བཞིན་གྱི་ནུས་པ་འདོན་ཤུགས་ཇེ་ཆེར་གཏོང་དགོས། མ་དངུལ་གཏོང་སྡུད་ལམ་སྲོལ་སྒྱུར་བཅོས་གཏིང་ཟབ་བྱེད་པ་དང་། མ་དངུལ་གཏོང་སྡུད་ཀྱིས་མཁོ་སྤྲོད་ཀྱི་གྲུབ་ཚུལ་ལེགས་སྒྱུར་ལ་ཐོན་པའི་གནད་འགག་རང་བཞིན་གྱི་ནུས་པ་འདོན་སྤེལ་བྱེད་དགོས། དེང་རབས་ཅན་དུ་འགྱུར་བའི་ནོར་སྲིད་ལམ་ལུགས་གང་མགྱོགས་ངང་འཛུགས་པ་དང་། དབང་འགན་ཁ་གསལ་དང་། ནོར་ཤུགས་སྙོམས་སྒྲིག ས་ཁོངས་དོ་མཉམ་བཅས་ཀྱི་ཀྲུང་དབྱང་དང་ས་གནས་ཀྱི་ནོར་སྲིད་འབྲེལ་བ་འཛུགས་དགོས། ཕྱོགས་ཡོངས་ནས་ཚད་ལྡན་ཁ་གསལ་རྟིང་གསལ་དང་། ཚད་གཞི་ཚན་རིག་དང་མཐུན་པ། ཚོད་འཛིན་ནུས་ཤུགས་ལྡན་པ་བཅས་ཀྱི་སྔོན་རྩིས་ལམ་ལུགས་འཛུགས་པ་དང་། གྲུབ་འབྲས་ལ་གཞིགས་པའི་དོ་དམ་བྱེད་སྟངས་ཕྱོགས་ཡོངས་ནས་ལག་བསྟར་བྱེད་དགོས། ཁྲལ་བསྡུའི་ལམ་ལུགས་སྒྱུར་བཅོས་གཏིང་ཟབ་བྱེད་པ་དང་། ས་གནས་ཀྱི་དཔྱ་ཁྲལ་མ་ལག་ཆ་ཚང་དུ་གཏོང་དགོས། དངུལ་རྩའི་སྒྲིག་སྲོལ་སྒྱུར་བཅོས་གཏིང་ཟབ་བྱེད་པ་དང་། དངུལ་རྩས་དངོས་གཞིའི་དཔལ་འབྱོར་ལ་ཞབས་འདེགས་ཞུ་བའི་ནུས་པ་ཇེ་ཆེར་གཏོང་བ། ཐད་ཀར་མ་དངུལ་བསྡུ་བའི་བསྡུར་ཚད་ཇེ་མཐོར་གཏོང་བ། རིམ་པ་མང་བའི་མ་རྩའི་ཚོང་ར་སྐྱོན་བྲལ་ངང་འཕེལ་རྒྱས་ཡོང་བར་བྱེད་དགོས། དངུལ་ལོར་སྲིད་ཇུས་དང་སྤྱི་ཁོག་གཟབ་ནན་སྲིད་ཇུས་ཀྱི་སྲོག་ཤིང་གཉིས་ཀྱིས་སྙོམས་སྒྲིག་བྱེད་པའི་གཞི་སྒྲོམ་ཆ་ཚང་དུ་གཏོང་བ་དང་། སྐྱེད་ཀ་དང་འཛའ་ཐང་ཚོང་ར་ཅན་དུ་སྒྱུར་བཅོས་གཏིང་ཟབ་ཏུ་སྤེལ་དགོས། དངུལ་རྩའི་ལྟ་སྐུལ་དོ་དམ་མ་ལག་ཆ་ཚང་དུ་བཏང་ནས། མ་ལག་རང་བཞིན་གྱི་དངུལ་རྩའི་ཉམས་ཉེན་མི་འབྱུང་བའི་མཚམས་ཚད་བསྲུང་དགོས།


c: text/html

text:
1.ད་ལྟ་སྤྱོད་བཞིན་པའི《ཁོར་ཡུག་མཁའ་རླུང་གི་སྤུས་ཀའི་ཚད་གཞི》དེ་ལ་སྔོན་གྱི་ཚད་གཞི་དང་བསྡུར་ན་འགྱུར་ལྡོག་གང་དག་ཡོད།
《ཁོར་ཡུག་མཁའ་རླུང་གི་སྤུས་ཀའི་ཚད་གཞི》(GB3095--2012)ནི2012ལོའི་ཟླ2པའི་ཚེས29ཉིན་ཁྱབ་བསྒྲགས་བྱས་པ་རེད། ཚད་གཞི་གསར་པར་དངོས་པོ་རིལ་ཕྲ་ཅན(PM2.5)གྱི་གར་ཚད་བཀག་གནས་དང་། དྲི་ངན་དབྱང་རླུང(O3)གི་དུས་ཚོད8ཀྱི་ཆ་སྙོམས་ཀྱི་གར་ཚད་བཀག་གནས་གསར་དུ་བསྣན་ཡོད། རྔུབ་རུང་བའི་དངོས་པོ་རིལ་ཕྲ་ཅན(PM10)དང་དབྱང་གཉིས་ཐཱན་འགྱུར(NO2)ཞ་སྨྱུག་དང་པུན་པིན(a)པེས་བཅས་ཀྱི་གར་ཚད་བཀག་གནས་ནན་མོར་བྱས་ཡོད། ཁོར་ཡུག་མཁའ་རླུང་གི་སྤུས་ཀའི་གདེང་འཇོག་རྣམ་གྲངས་དེ་སྔོན་གྱི་རྣམ་གྲངས3(རྔུབ་རུང་བའི་དངོས་པོ་རིལ་ཕྲ་ཅན་དང་དབྱང་གཉིས་མུ་སི་འགྱུར་བ། དབྱང་གཉིས་ཏན་འགྱུར)གྱི་རྨང་གཞིའི་སྟེང་རྣམ་གྲངས3(དངོས་པོ་རིལ་ཕྲ་ཅན་དང་དྲི་ངན་དབྱང་རླུང་། དབྱང་གཅིག་ཐཱན་འགྱུར)གསར་དུ་བསྣན་པས། སྤྱིའི་རྣམ་གྲངས6ལ་སླེབས།
2.དངོས་པོ་རིལ་ཕྲ་ཅན (PM2.5)གྱི་ཡོང་ཁུངས་གཙོ་བོ་གང་ཡིན།
དངོས་པོ་རིལ་ཕྲ་ཅན (PM2.5)གྱི་ཡོང་ཁུངས་ལ་རང་བྱུང་ཡོང་ཁུངས་དང་མིའི་ཐབས་ཀྱི་ཡོང་ཁུངས་གཉིས་སུ་བཀར་ཡོད། རང་བྱུང་ཡོང་ཁུངས་ནང་རླུང་གིས་བསྐྱོད་པའི་ས་རྡུལ་དང་མེ་རིའི་ཐལ། ནགས་ཚལ་མེ་སྐྱོན། རྒྱ་མཚོའི་ཚྭ་སོགས་འདུས་པ་དང་། མིའི་ཐབས་ཀྱི་ཡོང་ཁུངས་ནང་དངོས་པོ་རིལ་ཕྲ་ཅན་ཐེངས་དང་པོ་དང་དངོས་པོ་རིལ་ཕྲ་ཅན་ཐེངས་གཉིས་པ་འདུས་ཡོད། དངོས་པོ་རིལ་ཕྲ་ཅན་ཐེངས་དང་པོ་ནི་སྦགས་བཙོག་འབྱུང་ཁུངས་ནས་ཐད་ཀར་རླུང་ཁམས་ཆེན་པོར་བཏང་བའི་དངོས་པོ་རིལ་ཕྲ་ཅན་ལ་ཟེར། དེ་ནི་རྡོ་སོལ་གྱི་དུ་ཐལ་དང་བཟོ་ལས་ཐལ་རྡུལ། འཕྲུལ་སྒུལ་འཁོར་ལོ་ནས་ཕུད་པའི་དབུགས་བཙོག ཨར་ལས་དང་བགྲོད་ལམ་སྟེང་གི་ས་རྡུལ་སོགས་རེད། དངོས་པོ་རིལ་ཕྲ་ཅན་ཐེངས་གཉིས་པ་ནི་རླུང་ཁམས་ཆེན་པོའི་ཁྲོད་ཀྱི་མུ་སི་འགྱུར་དངོས་དང་ཏན་དབྱང་འགྱུར་དངོས། ཨན། ཡལ་སླའི་སྐྱེ་ལྡན་དངོས་པོ་སོགས་ལ་རྫས་འགྱུར་འགྱུར་འབྱུང་བྱུང་བ་ལས་ཐོན་པའི་དངོས་པོ་རིལ་ཕྲ་ཅན་ལ་ཟེར།
3.ཁོར་ཡུག་མཁའ་རླུང་གི་སྤུས་ཀའི་བསྡུར་གྲངས(AQI)ཀྱི་གོ་དོན་ནི་ཅི་ཡིན།
ཁོར་ཡུག་མཁའ་རླུང་གི་སྤུས་ཀའི་བསྡུར་གྲངས(AQI)ནི་གྲངས་ཀ་གཏན་འཁེལ་བྱས་ནས་མཁའ་རླུང་གི་སྤུས་ཀའི་གནས་ཚུལ་མཚོན་པའི་ཚད་མེད་བསྡུར་གྲངས་ལ་ཟེར་བ་དང་། གྲངས་གནས་ཅི་ཙམ་ཆེ་ན། མཁའ་རླུང་གི་སྦགས་བཙོག་དེ་ཙམ་སྡུག མཁའ་རླུང་སྤུས་ཀའི་གདེང་འཇོག་ཏུ་ཞུགས་པའི་སྦགས་བཙོག་དངོས་པོ་གཙོ་བོ་ནི་དངོས་པོ་རིལ་ཕྲ་ཅན (PM2.5)དང་། རྔུབ་རུང་བའི་དངོས་པོ་རིལ་ཕྲ་ཅན(PM10)། དབྱང་གཉིས་ཏན་འགྱུར(NO2)། དབྱང་གཉིས་མུ་སི་འགྱུར་བ(SO2)། དྲི་ངན་དབྱང་རླུང(O3)། དབྱང་གཅིག་ཐྰན་འགྱུར(CO)བཅས་རྣམ་གྲངས6ཡོད། །
རྩོམ་སྒྲིག་པ། མཁའ་མཚོ་སྐྱིད།

robotstxt: allowed

filter: keep


text:
བོད་སྐད་རྒྱང་བསྒྲགས་བརྙན་འཕྲིན་ལས་རིགས་ཀྱི་སྣེ་ཁྲིད་པ། ཨ་མདོ་བརྙན་འཕྲིན་ཁང་གི་སྔོན་མའི་སྤྱི་ཁྱབ་ལྟ་སྐུལ་བ་ནམ་མཁའ་ཐར་གྱི་གནས་ཚུལ་ཆེད་བཀོད།
ཚུལ་ཁྲིམས་བཟང་པོ། ནམ་མཁའ་ཐར་གྱིས་པར་མཁོ་འདོན་བྱས།
དང་པོ། རིག་པའི་གནས་ལ་འཇུག་པའི་ཚུལ།
ནམ་མཁའ་ཐར་ལགས་ནི་སྤྱི་ལོ་1962ལོའི་ཟླ་7པར་མདོ་སྨད་རྟ་ཡི་ཆོལ་ཁ་སྟེ་མཚོ་སྔོན་ཞིང་ཆེན་མགོོ་ལོག་ཁུལ་རྨ་ཆེན་རྫོང་དུ་སྐྱེས། ཆུང་དུས་ནས་རིག་པ་རྣོ་ཞིང་སྦྱངས་སྟོབས་ཀྱི་བརྩོན་འགྲུས་དང་ལྡན་པའི་གཞོན་ནུ་བློ་གྲོས་ཅན་ཞིག་ཡིན་ལ། སྔོན་བསགས་ཀྱི་ལས་འབྲས་བཟང་པོས་སློབ་གཉེར་གྱི་ལམ་ལ་ཞུགས་པའི་སྐལ་བ་ལྡན་ཞིང་། མགོ་ལོག་མི་རིགས་དགེ་ཐོན་སློབ་གྲྭ་རུ་སློབ་ཆུང་ནས་མཐོ་འབྲིང་བར་གྱི་སློབ་སྦྱོང་གི་གོ་རིམ་ཚང་མ་བརྒྱུད་པ་དང་། སྐབས་དེར་མགོ་ལོག་མི་རིགས་དགེ་ཐོན་སློབ་གྲྭ་ནི་ཕྱོགས་བསྡུས་རང་བཞིན་གྱི་སློབ་གཉེར་བྱ་ཡུལ་ཞིག་དང་ཕ་སྐད་དང་མ་ཡིག་དར་རྒྱས་ཆེ་བ་མ་ཟད་རྒྱའི་སྐད་ཡིག་ཀྱང་སློབ་ཆོག་པའི་གཙུག་ལག་ནོར་བུའི་བསྟི་གནས་ཤིག་ཡིན་པས། སྐྱེས་སྟོབས་ཀྱི་ཤེས་རབ་ཆེ་བ་དེར་སྦྱངས་སྟོབས་ཀྱི་བརྩོན་འགྲུས་ཀྱིས་སྐུལ་བས་རྩལ་ཆེན་རྟ་ཐོག་ཏུ་སླེབས་པ་ནང་བཞིན་རིག་པའི་གནས་ལ་མཁྱེན་རྒྱ་ཡངས་པར་གྱུར། དེ་ནས་1983ལོར་རྒྱལ་ཡོངས་གཅིག་གྱུར་གྱི་མཐོ་རྒྱུགས་ལ་ཞུགས་ནས་ཕུལ་དུ་བྱུང་བའི་རྒྱུགས་འབྲས་དང་བཅས་ཏེ་མཚོ་སྔོན་མི་རིགས་སློབ་གྲྭ་ཆེན་མོ་རུ་སློབ་གཉེར་བྱེད་པའི་གོ་སྐབས་ལྡན། དེ་རུ་བོད་སྐད་ཡིག་སྡེ་ཁག་ཏུ་ཞུགས་ནས་བགྲང་བྱ་བཞིའི་རིང་བོད་ཡིག་ཆེད་ལས་ཀྱི་སློབ་གཉེར་བྱས་ཤིང་། ལྟོ་སྐྱ་གོས་ཧྲུལ་གྱིས་བཅུ་ཕྲག་རིག་པའི་གནས་དང་བློ་ཁོག་ཡངས་པོས་ཕྱི་ཕྱོགས་ཀྱི་གསར་དར་ཤེས་རིག་མཐའ་དག་ལ་སྙིགས་དོར་བཅུད་ལེན་གྱི་ཚུལ་དུ་འཇུག་པས། ངང་ངམ་ཤུགས་ཀྱིས་བསམ་བློའི་རྒྱགས་ཕྱེ་གྱ་ནོམ་པ་ཞིག་གསོག་འཇོག་བྱས་ཏེ་རྗེས་ཕྱོགས་ཀྱི་བྱ་གཞག་ལ་རྨང་གཞི་བརྟན་པོ་ཞིག་བཞག
གཉིས་པ། འགྲོ་དོན་ཕྲིན་ལས་སྤེལ་བའི་ཚུལ།
སྤྱི་ལོ་1987ལོར་མཚོ་སྔོན་མི་རིགས་སློབ་གྲྭ་ཆེན་མོའི་བོད་སྐད་ཡིག་སྡེ་ཁག་ནས་སློབ་མཐར་ཕྱིན་ཏེ་ཕུལ་དུ་བྱུང་བའི་རྒྱུགས་འབྲས་དང་ཡོན་ཚད་ལ་བརྟེན་ནས་མཚོ་སྔོན་མི་དམངས་ཀུན་ཁྱབ་རླུང་འཕྲིན་ལས་ཁུངས་ཀྱི་བོད་སྐད་ལེ་ཚན་གྱི་གསར་འགོད་པའི་འགན་བཞེས། དེའི་སྐབས་རྒྱལ་ཡོངས་སུ་བོད་སྐད་གཙོ་གཉེར་བྱེད་པའི་ལེ་ཚན་དང་གསར་འགོད་པ་ནི་ཉིན་མོའི་སྐར་མ་ལྟ་བུ་ཞིག་ཡིན་པས། ཁོང་གིས་བློ་སྟོབས་ཆེར་བསྐྱེད་དང་སྲིད་ཇུས་བཟང་པོའི་རམ་འདེགས་ལ་བརྟེན་ནས་སྟོང་ཆ་འདི་ཉིད་བསྐང་བའི་བློ་ཐག་བཅད། སྤྱིར་གསར་འགོད་པའི་ལས་གཞི་ནི་ཆེད་ལས་ཀྱི་རང་བཞིན་ལྡན་ཞིང་གཞུང་ལུགས་རྒྱ་ཆེ་བའི་རིག་ཚན་ཞིག་ཡིན་པ་དང་ཁོང་གིས་སློབ་སྦྱོང་གི་གོ་རིམ་ཁྲོད་རང་ཉིད་ཀྱི་དགའ་མོས་ལྟར་ཞོར་དུ་དེའི་སྐོར་ལ་སློབ་སྦྱོང་ཕྲན་ཙམ་གནང་བ་ལས་ཆེད་ལས་ལྟར་དུ་དེ་བས་སྦྱངས་མ་མྱངས། སྒོས་སུ་སྐབས་དེར་རྒྱལ་ཡོངས་སུ་སྲིད་འབྱོར་རིག་གསུམ་དར་རྒྱས་ཆེན་པོ་ཕྱིན་མེད་པ་དང་དེང་དུས་ལྟ་བུའི་འགྲིམ་འགྲུལ་ཡོ་བྱད་དང་ཆ་འཕྲིན་མ་ལག་ཕུན་སུམ་ཚོགས་པ་ཞིག་མེད་ཀྱང་། དཔའ་ཞུམ་པ་མེད་པར་བློ་ཐག་རྦད་ཆོད་ཀྱིས་སློབ་གཉེར་བྱེད་ཞོར་ལས་གནས་དེ་ལ་ཞུགས་པ་དང་མི་འགྱངས་བར་ཤ་མོ་རློན་པས་སྤང་ཕུག་པ་ནང་བཞིན་གྲུབ་འབྲས་རྒྱ་ཆེན་པོ་ཐོབ། སྤྱི་ལོ་1988ལོའི་ཟླ་7པའི་བར་དུ་མཚོ་སྔོན་མི་དམངས་ཀུན་ཁྱབ་རླུང་འཕྲིན་ལས་ཁུངས་ཀྱི་བོད་སྐད་ལེ་ཚན་དུ་གསར་འགོད་པའི་ལས་གཉེར་མཛད་པ་དང་། དེ་ནས་མཚོ་སྔོན་བོད་སྐད་བརྙན་འཕྲིན་ཁང་དུ་ལས་གནས་སྤོས་ཏེ་གསར་འགྱུར་བསྒྱུར་བ་དང་རྩོམ་སྒྲིག་བྱེད་པའི་འགན་བཞེས། སྐབས་དེར་གཟའ་འཁོར་རེ་ལ་བོད་སྐད་ཀྱི་ལེ་ཚན་རེ་གཉིས་ཙམ་ལས་མེད་ཀྱང་ལེ་ཚན་སྤུས་དག་དང་རྒྱ་ཆེ་བའི་བོད་རིགས་མི་དམངས་ཀྱི་ཆེད་དུ་དཀའ་སྤྱད་སྡུག་རུས་མྱོང་བའི་གཏམ་རྒྱུད་གཙང་པོ་ལས་ཀྱང་རིང་བར་བཤད་རྒྱུ་འདུག དེ་ནས་ད་བར་བགྲང་བྱ་སུམ་ཅུ་ཡས་མས་ཀྱི་རིང་ལ་མཚོ་སྔོན་བོད་སྐད་བརྙན་འཕྲིན་ཁང་དུ་ལས་གཉེར་བྱས་ཤིང་སྐབས་དེར་ལས་བགོས་ཐད་གསལ་པོ་དེ་འདྲ་མིན་པས་ཉིན་མོ་གསར་འགྱུར་ལས་པ་དང་དགོང་མོ་ཆེད་སྒྲིག་བརྙན་འཕྲིན་སྒྲ་བསྒྱུར་བྱེད་པ་སོགས་མདོར་ན་ལོ་ཙཱ་དང་བཅའ་འདྲི། དེ་མིན་པར་ལེན་པ་དང་ལེ་ཚན་སྒྲིག་སྦྱོར་སོགས་ལག་ལ་གང་ཡོང་ནན་གྱིས་ལས་གཉེར་བྱས་པས། མི་འགྱངས་པར་འབྲས་བུ་གཡུར་དུ་ཟ་བ་ཐོབ་ནས་རྩོམ་སྒྲིག་པའི་མིང་རྟགས་དང་བོད་སྐད་བརྙན་འཕྲིན་གྱི་ཀྲུའུ་རེན་གཞོན་པ། ཀྲུའུ་རེན་དང་པོ་སོགས་ཀྱི་གོ་གནས་བསྩལ། རྗེས་སུ་རྒྱང་བསྒྲགས་དང་བརྙན་འཕྲིན་ལས་ཁུངས་གཉིས་མཉམ་དུ་བསྲེས་ནས་མཚོ་སྔོན་རྒྱང་བསྒྲགས་བརྙན་འཕྲིན་ཁང་བཙུགས། དེའི་ཁོངས་སུ་གཏོགས་པའི་ཨ་མདོའི་བརྙན་འཕྲིན་ཁང་གི་སྤྱི་ཁྱབ་ལྟ་སྐུལ་བའི་འགན་ལོ་མང་བཞེས་པ་དང་དེང་རབས་ཆ་འཕྲིན་ལག་རྩལ་རྒྱུད་ནས་རང་ནུས་ཅི་ལྕོགས་ཀྱིས་སྒང་པ་བོད་ཀྱི་སྲོལ་རྒྱུན་རིག་གནས་འཛིན་སྐྱོང་སྤེལ་གསུམ་དང་ཕྱིའི་སྔོན་ཐོན་རིག་གནས་ནང་འདྲེན་དར་སྤེལ་ཐད་གཞལ་བ་མེད་པའི་བྱས་རྗེས་རླབས་པོ་ཆེ་བཞག་ཡོད་པ་རེད། སྤྱི་ལོ་2017ལོའི་ཟླ་5པའི་ནང་རང་ཉིད་ལོ་ཚོད་མཐོ་བ་དང་གཞོན་ནུ་དོན་གཉེར་ཅན་དག་ལ་གོ་སྐབས་སྩལ་བའི་ཕྱིར་དུ་སྤྱི་ཁྱབ་ལྟ་སྐུལ་བའི་གོ་གནས་ལས་ཕྱིར་བུད་དེ་ལེ་ཚན་ལ་ལྟ་སྐུལ་བྱེད་པའི་ཨུ་ཡོན་ལྷན་ཚོགས་སུ་ཞུགས་ནས་མུ་མཐུད་དུ་བོད་ཀྱི་རྒྱང་བསྒྲགས་བརྙན་འཕྲིན་གྱི་བྱ་གཞག་ལ་བུམ་པ་གང་བྱོའི་ཚུལ་དུ་ཞབས་ཞུ་བསྒྲུབས།
2015ལོར་མཚོ་སྔོན་པོར་བཅར་འདྲི་རུ་བསྐྱོད་དུས་ཀྱི་མཉམ་པར།
གསུམ། གསུང་རབ་པོ་ཏི་བརྩམས་པའི་ཚུལ།
དེ་ཡང་ཁོང་ནི་བོད་ཀྱི་རྒྱང་བསྒྲགས་བརྙན་འཕྲིན་གྱི་ཐོག་མའི་ལམ་སྲོལ་འབྱེད་པའི་དེད་དཔོན་ཞིག་ཡིན་པར་མ་ཟད་སྨྱུག་འཛིན་པའི་དཔུང་སྡེ་རུའང་གོ་གནས་གལ་ཆེན་འཛིན་པའི་རྩོམ་པ་པོ་ཞིག་ཡིན། ཁོང་གི་བོད་ཡིག་ཆེད་རྩོམ་《རྨ་རྒྱལ་སྦོམ་རའི་འཇའ་ཚོན།》ཞེས་པའི་ནང་ལེའུ་དང་པོ་དངོས་བཤུས་བརྙན་འཕྲིན་དང་ལེའུ་གཉིས་པ་མི་སྣ་བཅར་འདྲི། ལེའུ་གསུམ་པ་ཆེད་སྒྲིག་ལེ་ཚན་དང་ལེའུ་བཞི་པ་གསར་འགྱུར་རྒྱས་བཤད། ལེའུ་ལྔ་པ་ཆེད་ལས་དཔྱད་རྩོམ་བཅས་བཀོད་ཡོད་པར་མ་ཟད། བོད་ཡིག་བརྩམས་ཆོས་ཕྱོགས་སྒྲིག་ལ་《རྒྱལ་ཁམས་འགྲིམས་པའི་མཐོང་སྣང་།》དང་། བོད་ཀྱི་ཆེད་སྒྲིག་ལེ་ཚན་《གནའ་བོའི་བོད་ཀྱི་དབྱངས་རྟགས།》དང་《རྨད་བྱུང་མཆོད་རྟེན་གྱི་སྒྱུ་རྩལ།》《བོད་ཞྭ་མཐོང་བ་དོན་ལྡན།》སོགས་ཡོད་ལ། བོད་སྐད་ཀྱི་བརྙན་འཕྲིན་ལེ་ཚན་《ཀུན་གཟིགས་སྐྱབས་མགོན་གངས་ཅན་དཔལ་དུ་དགེ》ཞེས་པ་མཚོ་སྔོན་ཁུ་ནུ་སྒྲ་བརྙན་པར་སྐྲུན་ཁང་གིས་བརྙན་ཐག་པར་སྐྲུན་བྱས། རྒྱ་ཡིག་གི་བརྩམས་ཆོས་ལ་《གངས་ལྗོངས་མགྱོགས་བྲིས།》ཞེས་པ་དང་དཔྱད་རྩོམ་ལ་《གསར་འགྱུར་རྩོམ་སྟངས་དང་དེའི་གླེང་ཕྱོགས་སྐོར་ལ་མདོར་ཙམ་དཔྱད་པ།》 《བོད་སྐད་བརྙན་འཕྲིན་ཇེ་རྒྱས་ཇེ་ལེགས་སུ་གཏོང་བའི་ཐད་ཀྱི་བསམ་གཞིགས།》《བོད་སྐད་བརྙན་འཕྲིན་གྱི་ལེ་ཚན་དངོས་ནས་ཇེ་མཐོ་གཏང་དགོས།》དང་《བོད་སྐད་ལེ་ཚན་སྒྱུར་སྒྲིག་ལོ་ཙཱ་བཅར་འདྲི་བཅས་གཞི་གཅིག་ཏུ་སྦྲེལ་བའི་ལྟ་བ།》《བོད་སྐད་བརྙན་འཕྲིན་གྱིས་ངེས་པར་དུ་མཚོ་སྔོན་ནས་གཞི་རྐང་བཙུགས་ཏེ་བོད་ཁམས་ལ་ཁ་ཕྱོགས་ནས་དྲིལ་བསྒྲགས་ཀྱི་བྱ་བ་སྤེལ་དགོས།》《བོད་སྐད་བརྙན་འཕྲིན་ངེས་པར་དུ་མིང་དོན་མཚུངས་པའི་བོད་སྐད་བརྙན་འཕྲིན་གྱི་ལམ་དུ་ཞུགས་དགོས།》《མཚོ་སྔོན་བོད་སྐད་བརྙན་འཕྲིན་འཕྲིན་ལམ་འཛུགས་སྐྲུན་ཐད་ཀྱི་བསམ་གཞིགས།》དང་《མཚོ་སྔོན་བོད་སྐད་བརྙན་འཕྲིན་འཕེལ་རྒྱས་ཀྱི་མཐོང་སྣང་།》སོགས་ཡོད་པ་དང་། གཞན་ཡང་སྒྲ་གཟུགས་ཡིག་གསུམ་འཛོམས་པའི་དཔེ་ཆ་《སའི་གོ་ལའི་གསང་བ།》ཞེས་པ་དགེ་རྒན་བདེ་སྐྱིད་འཚོ་དང་ལྷན་དུ་མཉམ་བསྒྲུབས་མཛད་པ་དང་། ཕུ་བོ་དང་ལྷན་དུ་《རྨ་ཡུལ་དགོན་སྡེའི་གཟི་བྱིན།》ཞེས་པ་མཉམ་བསྒྲུབས་མཛད། བརྩམས་ཆོས་འདི་དག་ནི་རང་ཉིད་མི་ཚེ་གཅིག་ལ་རྒྱང་བསྒྲགས་བརྙན་འཕྲིན་དང་གསར་འགོད་པའི་ལས་གནས་ལ་དངོས་སུ་ཞུགས་པའི་ཉམས་མྱོང་དང་སྦྲགས་ཏེ་རྗེས་རབས་པའི་ཆེད་དུ་བུམ་པ་གང་བྱོའི་ཚུལ་དུ་བྲིས་ཡོད་ལ། བརྩམས་ཆོས་འདི་དག་ལས་ཀྱང་ཁོང་གི་ཞུམ་པ་མེད་པའི་སྤོབས་པ་དང་གཞལ་བ་མེད་པའི་མཛད་རྗེས་སོགས་མཚོན་ཐུབ།
2016ལོའི་ཟླ་8པར་བལ་ཡུལ་དུ་བལ་སྡོད་གཞུང་ཚབ་དང་མཉམ་དུ་བལ་པོའི་བོད་དམངས་འདུས་སྡོད་གནས་ཚུལ་རྒྱུས་ལོན་བྱེད་བཞིན་པ།
བཞི་པ། གཟེངས་བསྟོད་བྱ་དགའ་ཐོབ་པའི་ཚུལ།
ཁོང་གིས་མི་ཚེ་གང་པོར་རྒྱང་བསྒྲགས་བརྙན་འཕྲིན་གྱི་ལས་དོན་གཉེར་བའི་མཛད་རྗེས་ཡོད་ཚད་ཅིག་ཅར་དུ་སྒྲོག་པའི་བློ་སྤོབས་གུས་པ་ང་ལ་མ་མཆིས་ཀྱང་། གཟེངས་བསྟོད་དང་བྱ་དགའ་འདི་དག་ལས་ཟུར་ཙམ་སྟོན་པ་བྱ་སྟེ། སྤྱི་ལོ་2006ལོར་《བོད་སྐད་བརྙན་འཕྲིན་གྱི་ལེ་ཚན་དངོས་ནས་ཇེ་མཐོ་གཏང་དགོས།》ཞེས་པའི་རྒྱ་ཡིག་གི་དཔྱད་རྩོམ་ལ་སྐབས་དྲུག་པའི་ཀྲུང་གོ་གསེར་གྱི་གླག་རྒོད་རྟགས་མའི་བརྙན་འཕྲིན་སྒྱུ་རྩལ་དུས་ཆེན་སྐབས་བྱ་དགའ་ཨང་གསུམ་པ་ཐོབ། 2006ལོ་ནས་2013ལོའི་བར་བསྟུད་མར་ལོ་དྲུག་ལ་བརྙན་འཕྲིན་ཁང་ཡོངས་ཀྱི་ལས་བྱེད་པའི་དཔྱད་ཞིབ་ལས་ལོ་མཇུག་གི་ཕུལ་བྱུང་མི་སྣའི་གྲས་སུ་ཚུད་པ་དང་། 2010ལོར་ཕུལ་དུ་བྱུང་བའི་འགོ་ཁྲིད་ལས་བྱེད་པའི་མཚན་སྙན་ཐོབ། གཞན་ཡང་རྒྱལ་ཡོངས་ཀྱི་བོད་སྐད་རྒྱང་བསྒྲགས་བརྙན་འཕྲིན་ལེ་ཚན་དཔྱད་བསྡུར་བྱ་དགའ་དང་མཚོ་སྔོན་ཞིང་ཆེན་གྱི་ཕུལ་བྱུང་གྲུབ་འབྲས་བྱ་དགའ། 《གནའ་བོའི་བོད་ཀྱི་དབྱངས་རྟགས།》དང་《རྨད་བྱུང་མཆོད་རྟེན་གྱི་སྒྱུ་རྩལ།》སོགས་ལ་རྒྱལ་ཁབ་དང་ཞིང་ཆེན་རིམ་པའི་བྱ་དགའ་ཐོབ་མྱངས། སྤྱི་ལོ་2014ལོར་ལྗོངས་ཞིང་ལྔའི་བོད་སྐད་རྒྱང་བསྒྲགས་བརྙན་འཕྲིན་གྱི་ལེ་ཚན་དཔྱད་ཞིབ་ཁྲོད་《བོད་སྐད་བརྙན་འཕྲིན་ཇེ་རྒྱས་ཇེ་ལེགས་སུ་གཏོང་བའི་ཐད་ཀྱི་བསམ་གཞིགས།》ཞེས་པའི་དཔྱད་རྩོམ་ལ་བྱ་དགའ་ཨང་དང་པོ་ཐོབ། སྤྱི་ལོ་2015ལོར་མཚོ་སྔོན་ཞིང་ཆེན་ཕུལ་བྱུང་རིག་གནས་པའི་མཚན་སྙན་ཐོབ་པ་དང་། བསྡོམས་པས་རྒྱལ་ཁབ་དང་ཞིང་ཆེན་སོགས་རིམ་པ་མི་གཅིག་པའི་གཟེངས་བསྟོད་རིགས་50ལྷག་ཐོབ། མདོར་ན་ཕུལ་དུ་བྱུང་བའི་གྲུབ་འབྲས་འདི་དག་ལས་ཁོང་གིས་བོད་སྐད་རྒྱང་བསྒྲགས་བརྙན་འཕྲིན་གྱི་འཕེལ་རྒྱས་ལ་བཅངས་པའི་སེམས་འདུན་དྲག་པོ་མཚོན་ཡོད་པར་མ་ཟད། སྤྱི་ཚོགས་དང་ལས་གནས་ལ་རང་ནུས་ཅི་ལྕོགས་ཀྱིས་འོས་འགན་ཕྲག་ཏུ་ཁུར་བའི་རང་གཤིས་བཟང་པོ་མཚོན་ཡོད། ཁོང་གི་མི་ཚེའི་བརྒྱུད་རིམ་ཁྲོད་བོད་ཀྱི་རྒྱང་བསྒྲགས་བརྙན་འཕྲིན་དང་གསར་འགོད་པའི་ལས་དོན་ལ་བླ་ན་མེད་པའི་བྱས་རྗེས་བགྲང་གིས་མི་ལངས་པ་བཞག་ཡོད་པ་དང་ལས་དང་པོའི་གཞོན་ནུ་དོན་གཉེར་ཅན་རྣམས་ལ་སྐུལ་མ་ངེས་ཅན་ཐེབས་ཡོད་པ་སྨོས་མེད་རེད། །
ནམ་མཁའ་ཐར་གྱིས་ཕབ་སྐྲུན་བྱས་པའི་བརྙན་འཕྲིན་བརྩམས་ཆོས་ཁག་ཅིག


text:
སྐར་ཁུང་གློག་ཀླད་དུ།
བོད་རྒྱ་ཚིག་མཛོད། ༡.༠ འདི་ཉིད་Windows 7 /win 8 /win 10 བཅས་ཀྱི་ནང་བཀོལ་སྤྱོད་ལེགས་པར་བྱ་ཐུབ། འཇུག་སྟངས་དང་བེད་སྤྱོད་གཏོང་སྟངས་མ་ཤེས་ན་རོགས་འདེགས་ནང་གཟིགས་རོགས། མུ་མཐུད་ཀློག བོད་རྒྱ་ཚིག་མཛོད། ༡.༠ ཕབ་ལེན། →
ཐའེ་ཝན་རྒྱལ་སྤྱིའི་བོད་བརྒྱུད་ནང་བསྟན་ཞིབ་འཇུག་ཚོགས་པ་དང་། སྨོན་ལམ་བརྡ་འཕྲིན་ཞིབ་འཇུག་ཁང་གཉིས་མཉམ་འབྲེལ་གྱིས་བསྒྲུབས་པའི་བོད་རྒྱ་ཚིག་མཛོད་མཉེན་ཆས་འདི་ཉིད། ཕྱི་ལོ་ ༢༠༡༨ ལོའི་ཟླ་ ༡ ཚེས་ ༢༦ ཉིན། ཐའེ་པེ་གྲོང་ཁྱེར་དུ་ཐའེ་ཝན་རྒྱལ་སྤྱིའི་བོད་བརྒྱུད་ནང་བསྟན་ཞིབ་འཇུག་ཚོགས་པས་གོ་སྒྲིག་འོག་དངོས་སུ་འགྲེམ་སྤེལ་གྱི་མཛད་སྒོ་བསྐོང་འཚོགས་བྱས། ཚོགས་ཐོག་ཏུ་ཐའེ་ཝན་རྒྱལ་སྤྱིའི་བོད་བརྒྱུད་ནང་བསྟན་ཞིབ་འཇུག་ཚོགས་པའི་འགན་འཛིན་གཙོའི་ལས་བྱེད་དང་ཚོགས་མི། སྨོན་ལམ་བརྡ་འཕྲིན་ཞིབ་འཇུག་ཁང་གི་འགན་འཛིན་སེར་སྨད་དགེ་བཤེས་བློ་བཟང་སྨོན་ལམ། ཐའེ་ཝན་དུ་གནས་བཞུགས་བླ་སྤྲུལ་མཁན་པོ་དང་དགེ་བཤེས་གྲྭ་བཙུན་བཅས་མཉམ་བཞུགས་གནང་ཡོད། མུ་མཐུད་ཀློག བོད་རྒྱ་ཚིག་མཛོད་དངོས་སུ་འགྲེམ་སྤེལ་བྱས་པ། →
སྤྱི་ཟླ9པའི་ཚེས2ཉིན་སྨོན་ལམ་བོད་ཡིག་བརྡ་འཕྲིན་ཞིབ་འཇུག་ཁང་ནས་འཕྲིན་ཡིག་འབྱོར་གསལ། རྒྱ་བོད་ཚིག་མཛོད་ཐོན་རིམ་གཉིས་པ་གསར་སྤེལ་བྱས་ཡོད་པ་དང་། པར་གཞི་གསར་ཤོས་འདིའི་ནང་ལ་སྔོན་མའི་པར་གཞིའི་ནང་གནས་པའི་ཡིག་ནོར་སོགས་ཞུ་དག་གང་ལེགས་བྱས་ཡོད་པ་མ་ཟད་རྒྱ་ཡིག་གི་(繁体中文)ཡི་གེ་ཁ་སྣོན་བྱས་ཡོད་འདུག མུ་མཐུད་ཀློག རྒྱ་བོད་ཚིག་མཛོད་ཐོན་རིམ་གཉིས་པ་གསར་སྤེལ་བྱས་པ། →
བརྡ་འཕྲིན་གྱི་དུས་རབས་འདིར་ཤེས་ཡོན་དང་འབྲེལ་བའི་ལས་རིགས་ཡོངས་འཕྲུལ་ལས་ཀྱི་དགོས་མཁོ་དང་ཁ་འབྲལ་ཐབས་མེད། དེར་བརྟེན་དེང་སང་སྐད་ཡིག་འདྲ་མིན་འཕྲུལ་ལས་ཁྲོད་བཀོལ་སྤྱོད་སྟབས་བདེ་དང་། ཡར་རྒྱས་མགྱོགས་མྱུར་འགྲོ་བཞིན་ཡོད་ནའང་བོད་ཀྱི་སྐད་དང་འབྲེལ་བའི་མཉེན་ཆས་ཧ་ཅང་ཉུང་། མུ་མཐུད་ཀློག རྒྱ་བོད་ཚིག་མཛོད་ཁ་པར་ནང་ལ་འགྲེམས་སྤེལ་བྱས་པ། →
བོད་ཡིག་བརྡ་འཕྲིན་ལག་རྩལ་དྲ་བའི་འཕྲིན། ཉེ་ཆར་བློ་བཟང་གློག་རྡུལ་ཚིག་མཛོད་ཆེན་མོ་འགྲེམས་སྤེལ་བྱ་འཆར་ཡོད་པ་དང་། ད་རེས་ཀྱི་བློ་བཟང་གློག་རྡུལ་ཚིག་མཛོད་ཆེན་མོ་འདི་ནི་སྔོན་མའི་གློག་རྡུལ་ཚིག་མཛོད་ཀྱི་རྨང་གཞིའི་སྟེང་གསར་དུ་བཟོས་པ་ཞིག་སྟེ། བོད་ཡིག་ཆ་འཕྲིན་ལག་རྩལ་གསར་བ་སྤྱད་ཡོད་པར་མ་ཟད། ནང་འཇུག་བྱས་པའི་ཚིག་མཛོད་ཀྱི་གྲངས་མང་ཞིང་ནང་དོན་ཕུན་སུམ་ཚོགས་པར་བཏང་ཡོད་པས། བོད་རྒྱ་དབྱིན་གསུམ་གྱི་ཚིག་མཛོད་དང་སློབ་སྦྱོང་འཕྲུལ་ཆས་ཀྱི་བྱེད་ནུས་གཉིས་དང་ལྡན་པའི་གློག་རྡུལ་འཕྲུལ་ཆས་ཤིག་ཡིན། མུ་མཐུད་ཀློག བློ་བཟང་གློག་རྡུལ་ཚིག་མཛོད་ཆེན་མོ་འགྲེམས་སྤེལ་བྱ་འཆར་ཡོད་པ། →
བོད་ཀྱི་སྐད་ཡིག་ནི་བོད་དང་ཧི་མ་ལ་ཡའི་རི་རྒྱུད་ཀྱི་མི་འབོར་ཆེས་མང་པོའི་ཆོས་རིག་སློབ་སྦྱོང་དང་ལག་ལེན་གྱི་རྩ་བ་དང་། དེ་བཞིན་རྒྱུན་ལྡན་འཚོ་བའི་ནང་སྤྱོད་བཞིན་པའི་སྐད་ཡིག་གལ་ཆེན་ཞིག་ཆགས་ཡོད་ཅིང། མུ་མཐུད་ཀློག སྨོན་ལམ་བོད་ཀྱི་ཚིག་མཛོད་ཆེན་མོའི་རྩོམ་སྒྲིག་ལས་གཞི་ངོ་སྤྲོད། →
བོད་ཀྱི་ཆ་འཕྲིན་ལག་རྩལ་སྐོར་གྱི་ཐ་སྙད་རྣམས་གཅིག་གྱུར་ཡོང་བའི་ཆེད་དུ། ཀུན་གྱིས་བོད་རྒྱ་དབྱིན་གསུམ་ཆ་འཕྲིན་ལག་རྩལ་ཚིག་མཛོད་འདི་དང་བསྟུན་རྒྱུ་ནི་ཤིན་ཏུ་དགོས་གལ་ཆེ་བར་དགོངས་ནས་བོད་ཀྱི་ཆ་འཕྲིན་ལག་རྩལ་དྲ་བས་ཕབ་ལེན་མཁོ་སྤྲོད་བྱས་པ་ཡིན། མུ་མཐུད་ཀློག བོད་རྒྱ་དབྱིན་གསུམ་ཆ་འཕྲིན་ལག་རྩལ་ཚིག་མཛོད། [PDF] →


text:
གངས་ལྗོངས་སྟག་ཤར་ཕུར་བ་སྐྱབས་ཀྱི་མི་ཚེའི་དབུ་ཁྱུད།
[ཟླ་ཚེས། 2015-12-13 23:43:54][རྩོམ་པ་པོ། རྒྱལ་རོང་ཁྲོ་སྐྱབས་བསྐལ་བཟང་གཡུང་དྲུང་།][རྩོམ་ཁུངས། ཧི་མ་ལ་ཡའི་བོན།][ཀློག་གྲངས། ]
གངས་ལྗོངས་སྟག་ཤར་ཕུར་བ་སྐྱབས་ཀྱི་སྐྱིད་སྡུག་འདྲེས་མའི་ཨ་ལོང་ལས་ཤོར་བའི་དྲང་གཏམ་སེམས་ཀྱི་མྱོང་བ།
ཡོངས་གྲགས་སུ་གངས་ལྗོངས་སྟག་ཤར་ཕུར་པ་སྐྱབས་ཞེས་འབོད་པ་ནི་མདོ་སྨད་རྒྱལ་རོང་ཆུ་ཆེན་རྫོང་ཁྲོ་སྐྱབས་བར་མའི་སྡེ་བ་འོ་བཟེ་ཡུལ་ཚོའི་ཞིང་ལས་དུད་ཚང་དཀྱུས་མ་ཞིག་གི་ཕ་དབང་ཕྱུག་དང་མ་དཔལ་སྐྱིད་གཉིས་ཀྱི་བུ་རུ་སྤྱི་ལོ་༡༩༨༥/༧/༨/འཚར་ལོངས་བྱུང་ཞིང་། ལོ་ན་དྲུག་ནས་བཟུང་སྤྲོ་སྡེ་ཡུལ་ཚོའི་སློབ་ཆུང་དུ་འགྲིམ་པའི་འགོ་བརྩམས་ཏེ་འཛིན་གྲྭ་གསུམ་གྱི་བར་དུ་སྤྲོ་སྡེའི་སློབ་ཆུང་འགྲིམས། འཛིན་གྲྭ་བཞི་ནས་དྲུག་པའི་བར་དུ་འོ་བཟེ་ཤང་ལྟེ་བའི་སློབ་ཆུང་དུ་བསྐྱོད་དེ་འབྲས་བུ་གཡུར་དུ་སྨིན་ནས་རྒྱ་ཡིག་སློབ་ཆུང་མཐར་ཕྱིན་བྱས་པར་མ་ཟད་གསུམ་བཟང་སློབ་མའི་མཚན་བཟང་ཡང་ཐེངས་མང་ཐོབ་མྱོང་ལ། ད་དུང་དྲུག་གཅིག་བྱིས་པའི་དུས་ཆེན་སྐབས་སུའང་ཞབས་བྲོ་དང་རྒྱུགས་རྩེད་གླུ་གར་སོགས་འཛིན་གྲྭ་སོ་སོའི་འགྲན་བསྡུར་ཁྲོད་སློབ་མ་རྩེ་ཕུད་ཀྱིི་གྲས་ཡིན་ལ། ཆུང་དུས་ཨ་ཕས་ཕུ་བོ་སྐལ་བཟང་བཀྲ་ཤིས་ངེད་གཉིས་ལ་ལྷམ་གསར་བ་རེ་རེ་ཉོས་དུས་ང་ནི་རྩལ་རྒོད་ཅིང་བྲ་ཚག་ཞིག་ཡིན་པས་ལྷམ་གཡས་པའི་སྣེ་མོ་རལ་རྒྱུ་ཧ་ཅང་མགྱོགས་ལ་དྲུག་གཅིག་བྱིས་པའི་དུས་ཆེན་དང་ཆ་མེད་ཀྱི་མི་སྣ་སོགས་ལ་ཐུག་འཕྲད་བྱུང་བ་དང་རང་ཁྱིམ་དུ་མགྲོན་པོ་གཞན་རེ་འབྱོར་ཚེ་ངོ་ཚ་སྟེ་མདུན་དུ་འགྲོ་རྒྱུ་ལ་འཚེར་སྣང་ཡོད་ལ་སྟབས་བདེ་མིན་པའི་རྐྱེན་གྱི་མདུན་དུ་གོམ་ཁ་སྤོ་དུས་རྐང་པ་གཡོན་པས་ལྷམ་མགོ་གཡས་པ་གབ་ཅིང་མི་མཐོང་པར་བྱས་སྟེ་སྦས་པའི་ཚུལ་དུ་རྐང་པ་གཡོན་པས་ཁོ་ན་མདུན་ཕྱོགས་སུ་གོམ་ཆུང་རེ་རེ་སྤོ་ཞིང་འགྲོ་གྱིན་ཡོད་ལ་ཕུ་བོ་ནི་ཆུང་དུས་ནས་ཅ་དངོས་གང་ཡིན་ཡང་བདག་གཉེར་བྱེད་ཐབས་ལ་མཁས་པོ་ཡོད་ལ། ཨ་ཕས་ངེད་གཉིས་ལ་མཉམ་དུ་ཉོས་ཡོང་བའི་ལྷམ་དེ་ཡང་ཕུ་བོ་ལ་ག་དུས་ཡིན་ཡང་གསར་བ་གསར་རྐྱང་གི་ཚུལ་དུ་ཡོད་པས་ཉིན་རེར་ངས་ཕུ་བོ་ལ་ལྷམ་གཡར་རོགས་ཅེས་རེ་བ་རྒྱབ་ཀྱང་ཕུ་བོས་སྐབས་རེ་མ་གཏོགས་གཡར་གྱི་མེད་པར་བརྟེན་ཕུ་བོ་མེད་པའི་གོ་སྐབས་དང་བསྟུན་ཏེ་ལྷམ་རྐུན་མ་རྒྱབ་སྟེ་གྱོན་གྱི་ཡོད་ལ། རྗེས་མར་ཕུ་བོས་ཤེས་དུས་ང་ལ་ཁྱོད་ཀྱི་རྐང་བ་ཆེ་དྲག་པས་ངའི་ལྷ་མགོའི་བཟོ་ལྟ་འཕྲོ་བརླག་བཏང་འདུག་ཅེས་གཤེ་གཤེ་ཡང་ཐེངས་མང་བཏང་མྱོང་། འོན་ཀྱང་ངས་ཁྱོན་ནས་དངོས་ལེན་བྱེད་མེད་ལ་བདུན་ཕྲག་གཉིས་གསུམ་གྱི་རིང་ལ་ངས་ཕུ་བོ་ལ་འཁོན་འཛིན་བྱས་ཏེ་སྐད་ཆ་ཚིག་གཅིག་ཀྱང་བཤད་འདོད་མེད་ལ་ཐ་ན་མིག་གིས་ཟུར་ཙམ་ཡང་མི་ལྟ་ཁུལ་བྱས་ཏེ་རྒྱ་ལམ་གཡས་གཡོན་དུ་ཤིང་སྡོང་རྩེ་ལ་བྱེའུ་འཕུར་ལྡིང་རེ་མཐོང་ཚེ་རྡེའུ་འཕེན་ཞོར་དང་རྩེད་མོ་རྩེད་ཞོར་དུ་ཕུ་བོ་དང་ལྷན་དུ་རྒྱལ་མོ་རྔུལ་ཆུའི་བཞུར་རྒྱུན་རྒྱུད་དེ་སློབ་གྲྭ་རུ་བསྐྱོད་ཀྱིན་ཡོད། འོན་ཀྱང་ཕུ་བོ་དང་ཇི་ལྟར་འཁྲུགས་འཛིངས་བྱས་ཀྱང་སློབ་ཕྲུག་གཞན་དང་ཡང་ན་གྲོང་སྡེ་གཞན་པའི་བྱིས་དམག་དང་ཐུག་སྟེ་འཁྲུགས་པ་ཤོར་ཚེ་ངེད་གཉིས་རྡོག་རྩ་གཅིག་ཏུ་སྒྲིལ་ཞིང་སྟོབས་ཤུགས་ཆེ་རུ་བཏང་པས་སློབ་ཕྲུག་གཞན་གྱིས་གཉའ་གནོན་དང་ཐུབ་ཚོད་འོག་གཏན་ནས་འདུག་མ་མྱོང་། སྤྱིར་ངའི་ཨ་ཕ་ལ་འཛམ་གླིང་སྐོར་བའི་ཤེས་རིག་མེད་ནའང་འཐབ་འཛིང་གི་སྐོར་ལ་གདམས་ངག་ཁྱད་པར་བ་རེ་བསྟན་རྒྱུ་ཡོད་ལ། ད་དུང་ངའི་གྲོང་གསེབ་ཏུ་ཤ་ཕག་ཁྲོ་བོ་འབུམ་གྱི་འཐབ་འཛིང་ལྟ་བུ་བྱ་དགོས་ཅེས་ངེད་སྤུན་ཟླ་གཉིས་ཀྱི་ཤ་ཕག་ཁྲོ་བོ་འབུམ་ལ་དཔེར་བླངས་ཏེ་སེམས་ཤུགས་གོང་མཐོ་འམ་ཆེ་རུ་བཏང་ཏེ་འཐབ་སྲོལ་ཡོད། སྤྱིར་ང་ཚོ་རྒྱལ་རོང་ཁྲོ་སྐྱབས་འོ་བཟེ་ཡུལ་ལུང་གི་སྐྱེས་པའི་གཤིས་རྒྱུད་མཁྲེགས་ལ་བུད་མེད་རྣམས་སྐད་ངག་སྙན་པ་ནི་ཡུལ་ལུང་དེའི་གཞི་བདག་དང་ས་ཆའི་ལན་ཡིན་ཟེར་ཞིང་དེར་གནས་པའི་རྒན་གཞོན་ཕོ་མོ་སུ་ཡིན་རུང་ཕ་མེས་ཡང་མེས་ནས་རྒྱུད་པའི་བཀྲུས་ན་མ་དག་པའི་སྲོལ་རྒྱུན་ནམ་ཐུན་མོང་མ་ཡིན་པའི་གཤིས་ཀ་ཞིག་ཡོད་པ་ནི་ཞོགས་པ་སྔ་བོར་ལངས་ཏེ་ཞོགས་ཇ་མ་འཐུང་གོང་དུ་ངེས་པར་དུ་ཁྱིམ་ཚང་རེ་རེའི་ཁང་ཐོག་ཏུ་མཆོད་ཁང་གི་གཡས་ཟུར་ན་བསང་ཁང་རེ་རེའི་ནང་དུ་ལྷ་བསང་གཏོང་ཞིང་། རི་རྩེར་ཉི་མ་ཤར་དུས་བསང་དུད་ཀྱིས་ཡུལ་ལུང་ཀུན་ལ་ཁྱབ་ཀྱང་བསང་བསོལ་ཡང་འོ་ལྷ་གསོལ་འོ་ལྷ་གསོལ་མ་མཆོག་སྲིད་པའི་རྒྱལ་མོ་གཡས་སུ་སྐུ་བླ་ར་ཁང་གཡོན་དུ་མཚོ་སྨན་རྒྱལ་མོ་གསས་མཁར་བྱ་རི་ཅན་ཚུར་རིར་ཡི་དམ་སྲུང་མ་ཕར་རིར་ཡུལ་ས་གཞི་དག་ཅེས་ངག་རྒྱུན་ཁྲོད་ཀྱི་བསང་གསོལ་འདོན་ཏེ་གྲོང་སྡེ་སོ་སོའི་གཞི་བདག་དང་ཁྱིམ་རྒྱུད་ཀྱི་སྲུང་མ་སོགས་གསོལ་རྗེས་ད་གཟོད་ཁྱིམ་མི་མཉམ་དུ་འཛོམས་ནས་ཞོགས་ཇ་ལ་རོལ་གྱིན་ཡོད་ལ་ཕ་མས་ངག་རྒྱུན་ཁྲོད་དུ་འང་ཞོགས་ཇ་ནི་ངེས་པར་དུ་ཁྱིམ་མི་ལྷན་དུ་འཛོམས་ནས་འཐུང་དགོས་ཟེར་ལ་དཔེ་མི་སྲིད་རྟེན་འབྲེལ་གྱི་བཟང་སྤྱོད་ལ་བརྟག་སྲོལ་འདུག། དེ་ལྟར་གོམས་གཤིས་ཀྱི་ཁྲོད་དུ་བྱུང་བའི་ཕ་ཡུལ་གྱི་སྲོལ་རྒྱུན་དག་ནི་ངའི་ཀུན་གསལ་སེམས་ཀྱི་མེ་ལོང་ཟབ་སར་ནས་དྲན་ཞིང་འཆར་ལ། ཕ་ཡུལ་མཐོ་སྒང་གི་རྩམ་པ་དང་འོ་དྲི་ཡང་ཞོགས་པའི་བསུལ་རླུང་གིས་དེད་དེ་ངའི་སྣ་རྩེ་ལ་ཕོག་པའི་སྣང་བ་བསྟེར། ད་དུང་ཡུལ་ལུང་དེ་ལས་འཚར་ལོངས་བྱུང་བའི་རི་བོ་སྟོང་ཕྲག་བརྒལ་བའི་ཕ་རོལ་ན་ང་དང་འདྲ་བའི་ཁེར་རྐྱང་གི་འཚོ་བར་རོལ་བའི་རྒྱང་བཞུད་ཀྱི་བུ་དང་བུ་མོ་སུ་ཡིན་རུང་ཕ་ཡུལ་དང་ཕ་མ་ནང་མི་སོགས་ལ་བཅང་བའི་བརྩེ་དུང་ནི་ཆུང་བྱིས་དུས་དང་འདྲ་ཞིང་སྔར་ལྟར་དྲན་ཞིང་དུང་མོད། དེ་ནི་ལྷ་མིའི་བར་གྱི་ཡིད་ཆེས་དང་རྒན་གཞོན་བར་གྱི་གུས་བཀུར་ལས་བྱུང་བའི་བརྩེ་དུང་ཟབ་མོ་ཞིག་མཚོན་ནུས་པར་མ་ཟད་ཆེས་སྲོལ་རྒྱུན་བཟང་སྤྱོད་ཞིག་ལ་ངོ་འཛིན་བྱེད་ཀྱིན་ཡོད་དོ། (ཤ་ཕག་ནི་དུད་ཚང་ཞིག་གི་མིང་ཡིན་ལ་ཁྲོ་བོ་འབུམ་ནི་རིག་གནས་གསར་བརྗེའི་ཡར་སྔོན་ཁྲོ་སྐྱབས་རྒྱལ་པོའི་མངའ་འོག་ཏུ་ཁྲོ་སྐྱབས་སྟོད་སྡེའི་དམག་སྤྱི་སྐད་གྲགས་ཅན་ཞིག་སྟེ་རྟ་ཐོག་ཏུ་གཡུག་པའི་གྲི་རྩལ་དང་རྒྱང་དུ་འཕེན་པའི་མདའ་རྩལ་མདུན་དུ་འཐབ་ཚེ་སྟག་རྒོད་ལྟར་མཆོང་པའི་དཔའ་བོ་ཞིག་སྟེ་ས་ཆ་དེར་གནམ་གྲགས་ས་གྲགས་ཅན་གྱི་མི་སྣ་ཞིག་གོ) འཁྲབ་ཁྲིད་པ་དང་འཁྲབ་སྟོན་པ་གཉིས་ཆ་ང་རང་གིས་བྱས་པའི་གློག་བརྙན་(ཡིད་ཆེས་འགྲུལ་སྐྱོད།)(信之旅)ནང་དུ་ཨ་ཁུ་གཡུང་དྲུང་གི་སློབ་མ་བདེ་བསམ་གྱི་ལྷམ་མགོ་རལ་བ་ཞིག་གྱོན་ཡོད་པ་དེ་ནི་ང་རང་ཆུང་དུས་དང་འབྲེལ་བའི་འཚོ་བ་རོལ་ཚུལ་ལ་དྲན་གསོའི་ཚུལ་དུ་བཞག་པ་ཡིན་ཟེར། (信之旅) (ཡིད་ཆེས་འགྲུལ་སྐྱོད།) ངས་འཁྲབ་ཁྲིད་བྱས་པའི་ཡིད་ཆེས་འགྲུལ་སྐྱོད་ཀྱི་གློག་བརྙན་མ་རྩའི་སྒྲོམ་གཞི་ནི་ཨ་ཕ་ཧྲང་ཧེ་སྨན་ཁང་དུ་ཡོད་དུས་ང་ལ་བཤད་མྱོང་བའི་དངོས་བྱུང་སྒྲུང་གཏམ་ཞིག་ཡིན་ལ། སྨན་ཁང་ནང་ངས་ཨ་ཕ་ལ་ཁ་ལག་བཟོ་ཞོར་ཨ་ཕའི་སྒྲུང་གཏམ་ལ་རི་དག་སྒྲ་ལ་ཉན་པའི་ཚུལ་དུ་ཨམ་ཅོག་ཀྲོང་ཀྲོང་དུ་བྱས་ནས་ཉན་གྱིན་ཡོད། འོན་ཀྱང་སྟབས་མ་ལེགས་པ་ཞིག་ལ་བཙན་པོས་འཐབ་ས་དང་གཉོམ་པོས་རེ་ཐག་ཆད་ཅིང་། ཆ་མེད་ཀྱི་འཕྲང་ལམ་རྒྱུད་དེ་ལྷིང་འཇགས་ཀྱི་འཇིག་རྟེན་འདི་དང་ཁ་བྲལ་དུས་ངེད་ཕ་བུ་གཉིས་དངོས་སུ་ཐུག་མེད་པས་རྐྱེན་གྱི་ངའི་མིག་ལམ་དུ་དབྱར་གཞུང་གི་མེ་ཏོག་རང་མདངས་ཏེ་ཐོལ་བྱུང་དུ་སད་ཀྱིས་བཅོམས་ཏེ་ཚེ་སྲོག་གི་མར་མེའི་འོད་མདངས་ཀྱང་རླུང་གིས་སྤུར་དུས་ཤུལ་དུ་ལུས་པའི་བུ་ཆུང་ལྟ་བུ་ངའི་ངུ་སྐད་ཀྱིས་མགྲིན་པ་བརྣངས་ཤིང་དལ་བུར་རྒྱུ་བའི་དབུགས་རྒྱུན་ཕྲ་མོ་ཡང་འགག་ལ་ཁད་དུ་གྱུར་བའི་སྣང་བ་སྟེར། རྒྱུན་དུ་ངས་མཁུར་ཚོ་བརླན་ཞིང་མིག་ཆུ་འཐོར་བཞིན་སྨན་ཁང་ནང་དུ་བསྡད་དུས་ཨ་ཕས་བཤད་མྱོང་བའི་སྒྲུང་གཏམ་དྲན་གྱིན་དྲན་གྱིན་དེར་གཞི་བཅོལ་ཏེ་གློག་བརྙན་དེ་འཁྲབ་པ་ཡིན།
སྤྱིར་སྔོན་ཆད་ང་ལ་ཕུགས་འདུན་ནམ་དམིགས་ཡུལ་ཡང་གསུམ་ཡོད་མྱོང་ལ། འོན་ཀྱང་ཕུགས་འདུན་དང་དམིགས་ཡུལ་ནི་ཕྱིའི་ཁོར་ཡུག་དང་བསྟུན་ཏེ་རིམ་གྱིས་འགྱུར་འགྲོ་གྱིན་འདུག། ༡༽ དམིགས་ཡུལ་དང་པོ་ང་རང་སློབ་ཆུང་སྐྱོད་དུས་ངའི་ཨ་ཕ་ལྟར་བོད་ལྭ་གྱོན་སྟངས་ཡང་ང་ཚོ་ཁྲོ་སྐྱབས་འོ་བཟེ་ལུང་པའི་ཡུལ་སྲོལ་གྱི་གོམས་གཤིས་ལྟར་བོད་ལྭ་ཁོག་སྟོད་ཕྱོགས་ལ་ཡར་ཅུང་ཙམ་མང་དུ་འཐེན་ཞིང་ཧ་ཅང་དཀྲིས་པའི་ཚུལ་དུ་གྱོན་ལ་སྐ་རགས་དམར་པོའི་ཁ་ཚར་རྒྱན་ཏུ་འཕྱང་ལ་གྲི་རིང་རྐེད་ལ་དྲང་ཏེ་རྒྱབ་ལ་མེ་མདའ་ཞིག་ཁུར་ཏེ་རྟ་དཀར་དཀར་ཞིག་ཁྲིད་ནས་རྔོན་པ་ཞིག་བྱ་འདོད་ཡོད།
༢༽ དམིགས་ཡུལ་གཉིས་པ་སློབ་འབྲིང་འདོན་དུས་ལག་རྩེད་སྤོ་ལོ་རྩེད་མཁན་གྱི་གྲས་ཡིན་ལ་ཉིན་ཅིག་ཆུ་ཆེན་རྫོང་གི་མངའ་འོག་ཏུ་སློབ་འབྲིང་སློབ་མའི་ལག་རྩེད་སྤོ་ལོ་འགྲན་སྡུར་ཁྲོད་འཛུལ་ཞུགས་ཀྱི་གོ་སྐབས་ཐོབ་སྟེ་འགྲན་སྡུར་ཐ་མར་ང་ཚོ་ 观音桥中学 ཐུགས་རྗེ་ཆེན་པོའི་སློབ་འབྲིང་གི་རྒྱལ་ཁ་ཐོབ་པས་ཉིན་དེ་ནས་བཟུང་འཛམ་གླིང་ཐོག་སྐད་གྲགས་ཆེ་བའི་མི་སྣ་ཨ་རིའི་ཆོ་ཏན་དང་ལོ་ཏི་མན་སོགས་དང་འདྲ་བོ་ཞིག་བྱེད་འདོད་ཀྱི་རེ་བ་བཅང་། དེའི་ཕྱིར་སློབ་གྲྭའི་གུང་གསེང་དང་ཐུན་མཚམས་ཀྱི་བར་གསེང་སོགས་སུ་ལག་རྩེད་སྤོ་ལོ་རྩེད་རྒྱུ་ལ་ཤིན་ཏུ་དགའ་བས་ལྷམ་མགོ་ཡང་རལ་བར་ཧ་ཅང་མགྱོགས་ཅིང་སླ། ཉིན་ཅིག་ཨ་ཕས་ང་ལ་ཁྱོད་ག་དུས་ཡིན་ཡང་སྤོ་ལོ་རྩེད་གྱིན་འདུག་པས་ངས་ཁྱོད་ལ་ལྷམ་ཡང་ཉོ་ཚོད་མི་འདུག་ཟེར། གང་ལྟར་ཆར་པ་དང་ལྷགས་རླུང་གི་ལོ་ཟླའི་ཁྲོད་དུ་སློབ་འབྲིང་ཡང་མཐར་ཕྱིན་སོང་། སླར་ཡང་རིམ་གྱི་སློབ་གྲྭ་ཆེན་མོར་འགྲོ་རྒྱུ་དང་སློབ་གྲྭ་རྒྱུན་སྐྱོང་བྱེད་པར་འགྲོ་སོང་དང་ཆ་རྐྱེན་སོགས་གང་ཐད་ནས་གཞིགས་ནའང་ང་དང་འོས་འཚམས་མིན་ལ་ནང་མིས་ང་ལ་ཚུར་མ་བཤད་ནའང་གང་འདྲ་ཡིན་མིན་མངོན་གསལ་རེད་ངས་ཀྱང་ཁྱིམ་གཞིས་གནས་སྟངས་ཞིབ་ཕྲ་རྟོགས་ཐུབ་གྱིན་འདུག། སློབ་འབྲིང་མཐར་ཕྱིན་རྗེས་ཐབས་གཞན་མེད་པས་ཀྲུང་གོ་འཐབ་འཛིངས་དམག་མི་རྒྱུགས་སྤྲོད་ལ་ཐོ་བཀོད་བྱས་ཏེ་དམག་མི་ལ་འགྲོ་རྩིས་བྱས་ནའང་གོང་བཞུགས་འགོ་ཁྲིད་དང་ལས་བྱེད་པ་ངོ་ཤེས་ཡག་པོ་མེད་ལ་འབྲེལ་བ་དམ་ཟབ་མེད་པས་རྐྱེན་གྱི་ངའི་ཀླད་པའི་ནང་དུ་སྐྱོན་ཆ་ཡོད་ལུགས་སོགས་བརྗོད་དེ་གང་ལྟར་ང་རྗེས་སུ་ལྷག་སོང་། དེ་ནས་གནས་སྐབས་སློབ་ཆུང་འཛིན་གྲ་དང་པོ་ནས་གསུམ་པའི་བར་གྱི་ཚབ་ཁྲིད་དགེ་རྒན་གྱི་ལས་ཀ་ཞིག་བཙལ་ཏེ་ཚབ་ཁྲིད་དགེ་རྒན་བྱས་ནས་བསྡད། སྐབས་དེར་གླུ་བ་གཡུང་དྲུང་དབང་རྒྱལ་ཆེས་སྐད་གྲགས་ཆེ་བའི་གནམ་ས་ཀུན་ལ་ཁྱབ་དུས་ཤིག་རེད། ངས་ཀྱང་གླུ་གཞས་ཐོག་ལ་རང་ཉིད་ཀྱི་འཚོ་བ་དང་མི་ཚེའི་མདུན་ལམ་སོགས་བརྙེད་ཐུབ་གྱི་ཡོད་པ་ད་གཟོད་གཞི་ནས་རྟོགས་བྱུང་།
༣༽དམིགས་ཡུལ་གསུམ་པ་དུས་མཚུངས་དེ་ནས་བཟུང་གླུ་བ་གཡུང་དྲུང་དབང་རྒྱལ་ལ་ཡིད་སྨོན་ཤོར་ཏེ་གླུ་བ་ཞིག་བྱེད་འདོད་ཀྱི་རེ་བ་བཅང་ཏེ་ཚབ་ཁྲིད་དགེ་རྒན་ལ་དགོངས་པ་ཞུས་ནས་གཟི་ཚ་སྡེ་དགུ་རུ་འགྲོ་རྩིས་གྲ་སྒྲིག་བྱས་ཡོད། ཡིན་ནའང་བྱ་བ་གང་ཡིན་རུང་ལས་འགོ་མ་རྩམ་སྔོན་དུ་ཐོག་མར་ཡར་དཀོན་མཆོག་དང་བླ་མེད་དགོན་ལ་རེ་བའམ་སྐྱབས་སུ་བཅོལ་ན་ཆེས་ལེགས་ཤོས་ཀྱི་ཐབས་ལམ་ཞིག་ཡིན་སྙམ་སྟེ་རང་དགོན་འོ་བཟེ་བླ་མེད་དགོན་དུ་སོང་ནས་ཨ་ཁུ་རྣམ་རྒྱལ་ལོ་མཆོག་གིས་ཕྱག་མོ་གཟིགས་རྗེས་ཁོང་གིས་གསེར་གྱི་མཆོད་རྟེན་རྩེ་ལ་ལྷ་བྱའི་གསུང་སྐད་སྙན་མོ་ལྷང་ལྷང་གྲགས་ཀྱིན་འདུག། མོ་ཧ་ཅང་ལེགས་སོ་གསུངས་བྱུང་། ངས་ཀྱང་དགའ་སྣང་ཞིག་གི་ངང་དུ་ཉིན་ཤས་རྗེས་སུ་ལམ་ལ་བུད་དེ་གཟི་ཚ་སྡེ་དགུ་རུ་བསྐྱོད། ཡིན་ནའང་ཐོག་མར་ངོ་ཤེས་དང་འབྲེལ་བ་མེད་པས་ཟླ་བ་འགའ་ལ་ལས་ཀ་ཅིང་མ་བརྙེད་པར་བསྡད། ཟླ་འགའ་བསྡད་རྗེས་ཐོག་མར་བརྙེད་བའི་ལས་ཀ་གཙོ་བོ་ནི་སྐུ་མགྲོན་ལ་འཛིན་བྱང་ངམ་པ་སེ་བཙོང་རྒྱུ་དེ་ཡིན་ལ་ཞོར་དུ་གར་སྟེགས་ཐོག་ཕྱག་བདར་བྱེད་རྒྱུ་དང་ལུག་ཤ་སྲེག་མ་སོགས་བཙོང་རྒྱུ། ད་དུང་སྒོ་སྲུང་སོགས་བྱས་ཡོད་ལ་དེའི་རྗེས་བདེ་འཇགས་སྲུང་དམག་བྱས་སྟེ་ཡུན་ཅིང་མ་འགོར་བར་གླུ་གར་ཚོགས་པ་ཞིག་གི་ནང་དུ་ཞུགས་ཐུབ་སོང་། ཉིན་ཅིག་རྒྱ་ནག་གི་འཁྲབ་འཁྲིད་པ་གྲགས་ཅན་ཧོ་ཞོ་ཧ་འམ་ 胡雪桦 ང་ཚོའི་ཚོགས་པ་དེར་འབྱོར་ཏེ། ང་ཧི་མ་ལ་ཡའི་རྒྱལ་སྲས་ཀྱི་འཁྲབ་སྟོན་པར་བདམས་བྱུང་། ངའི་མི་ཚེའི་ཁྲོད་དུ་རྨི་ལམ་ནང་དུ་འང་རྨིས་མ་མྱོང་ལ་དངོས་གནས་ཨེ་བདེན་ནམ་སྙམ་བྱུང་། སྐབས་རེར་སླུ་བྲིད་བྱེད་པ་མིན་ནམ་སྙམ་པའི་དོགས་པ་བྱུང་ཡང་རྗེས་སུ་བདེན་དངོས་ཡིན་པ་ཤེས་སོང་། སྐབས་དེར་ངའི་ལས་ཀ་བྱེད་བཞིན་པ་དེ་དང་གློག་བརྙན་འཁྲབ་པ་གཉིས་ཕུགས་དོན་གང་ལེགས་ངས་ཀྱང་ཚོད་དཔག་བྱེད་དཀའ་ལ་ཕ་མ་གཉིས་ལ་དྲིས་ནའང་དེ་བས་ཀྱང་བཤད་དཀའ། དངོས་གནས་ལམ་སྟོན་བྱེད་མཁན་དང་བློ་འདྲི་བྱེད་ས་ཞིག་གཏན་ནས་མེད་པ་ལྟ་བུ་རེད། རྒྱུ་མཚན་ནི་དེ་འདྲའི་ཁོར་ཡུག་དང་རྦད་དུ་རྒྱང་ཐག་རིང་བས་སོ། ངས་ཀྱང་བསམ་བློ་མང་དུ་བཏང་ཡང་ཐག་མི་ཆོད་ལ། དེ་གཉིས་གང་དུ་ལེགས་པ་བློ་འདྲི་བྱེད་ས་ཆེས་མཐར་མཇུག་ནི་དཀོན་མཆོག་ལ་ཡིད་ཆེས་དང་བླ་མེད་དགོན་གྱི་སྲིད་པ་རྒྱལ་མོ་ལ་སྐྱབས་སུ་བཅོལ་ན་མདུན་ལམ་མི་ནོར་བ་ཞིག་བསྟན་ངེས་སྙམ་ཏེ། རྡོ་དཀར་ནག་གཉིས་ཨ་ཕའི་ལག་པར་བསྐུར་ཏེ་ཨ་ཕ་བླ་མེད་དགོན་པའི་ཨ་ཁུ་གཡུང་དྲུང་མཆོག་གི་མདུན་སར་བཅར། ཁོང་གིས་ཕྱག་མོ་གཟིགས་རྗེས་ཐེ་ཚོམ་མ་བྱེད་བློ་ཐག་རྦད་ཆོད་བྱ། རྩེ་གཉིས་བློ་ཡི་ཕུགས་དོན་འགྲུབ་མི་སྲིད། ཀྱག་ཀྱོག་མ་བྱེད་དྲང་མོ་མདའ་ལྟར་བསྐྱོད། མདང་དགོང་ང་ཡི་རྨིས་པའི་རྨི་ལམ་བཟང་། དྲེའུ་ནག་འཚེར་གྱིན་ཤར་ཕྱོགས་བསྐྱོད་པར་རྨིས། དེ་རིང་ཁྱེད་ཀྱི་རྟེན་འབྲེལ་འགྲིག་པ་རེད། དཀའ་ཁག་ཇི་ལྟར་ཐུག་ཀྱང་ཡིད་ལ་སྲིད་པ་རྒྱལ་མོ་མ་བརྗེད་ཨང་། ཁྱོད་ལ་སྐྱབས་དང་སྡོང་གྲོགས་མཛད་ངེས་ཡིན་ཞེས་སོགས་གསུངས་པའི་ང་ལ་སྲུང་མདུད་དང་ད་དུང་སྒྲུབ་ཁང་གི་སྙན་དར་སོགས་བསྐུར་འདུག་པས་ང་ཡང་བར་སྣང་དུ་འཕུར་ལྡིང་བྱེད་དེ་གཤོག་རྩལ་ངོམ་པའི་ཚོར་སྣང་ལྟ་བུར་བྱུང་ལ་ཧ་ཅིང་དགའ་ཞིང་སྤྲོ། དངོས་གནས་ཆུང་བྱིས་དུས་ཀྱི་སྣང་བ་ནི་བདེ་སྐྱིད་ཀྱི་དཔལ་ལ་ཅི་འདྲ་ཞིག་ཨང་རོལ་སླ་མོད། དེ་ནས་ཟླ་འགའི་རིང་ཧི་མ་ལ་ཡའི་གློག་བརྙན་འཁྲབ་སྟེ་གློག་བརྙན་ལེགས་འགྲུབ་བྱུང་རྗེས་འཁྲབ་ཁྲིད་པ་ཧོ་ཞོ་ཧ་ཡིས་ང་ལ་ཁྱོད་འཁྲབ་སྟོན་པའི་རྣམ་འགྱུར་བསྟན་སྟངས་སོགས་གང་ཐད་ནས་ཧ་ཅིང་ལེགས་མོད། འོན་ཀྱང་རྒྱ་ཡིག་དང་རྒྱ་སྐད་ལ་ཞན་པས་ངས་ཧྲང་ཧེའི་སློབ་གྲ་ཆེན་མོ་ཞིག་ལ་ངོ་སྤྲོད་བྱེད་འ་ཟེར། སློབ་གྲྭར་འགྲོ་རྒྱུ་གོ་སྐབས་རགས་བ་དེ་ཧ་ཅང་དགའ་མོད། འོན་ཀྱང་ཡང་ལྡོག་ཕྱོགས་ནས་བཤད་ན་ང་ལ་སྒོར་མོ་མེད་པས་སེམས་སྡུག་བྱས་ཡོད། གང་ལྟར་སྒོར་ཉིས་ཁྲི་དྲུག་སྟོང་ཨམ་ཕྲག་ནང་བླུགས་ཏེ་ཧྲང་ཧེ་སློབ་གྲྭར་བསྐྱོད་དེ་གཅིག་ཁྲི་དྲུག་སྟོང་སློབ་ཡོན་ལ་སྤྲད་རྗེས་ང་ལ་སྒོར་གཅིག་ཁྲི་ལྷག་སོང་། ཧྲང་ཧེ་ལ་ཟ་འཐུང་རིན་གོང་ཧ་ཅང་ཆེ་བས་སློབ་གྲྭའི་སྤྱི་ཐབ་ཁོ་ན་ལ་བརྟེན་ཏེ་འཚོ་བ་རོལ། སེར་སྣ་ཇི་ལྟར་བྱས་ཀྱང་ཨམ་ཕྲག་ནང་ཤོག་སྒོར་ནི་ཉི་མ་རེ་རེར་ཉུང་རུ་ཉུང་རུ་འགྲོ་གྱིན་འདུག་ལ་ངའི་སེམས་ནང་དུ་ན་ཟུག་ཀྱང་ཆེ་རུ་ཆེ་རུ་འགྲོ་གྱིན་ཡོད། སློབ་གྲྭའི་གུང་གསེང་སྐབས་སུ་ཞོར་ལས་ཞིག་ཨེ་རགས་སྙམ་ནས་བསྡད། སྟབས་ལེགས་པ་ཞིག་ལ་ང་ཚོའི་སློབ་གྲྭར་好男儿བུ་ཕྲུག་བཟང་པོ་འམ་ཕོ་རྒོད་འགྲན་སྡུར་ཚོགས་པའི་མི་སྣ་འགའ་སླེབ་སྟེ་ང་ཚོ་སློབ་ཕྲུག་དག་ལ་གླུ་དབྱངས་ལེན་དུ་བཅུག་སོང་། སྐབས་དེར་ཁོ་ཚོའི་ངའི་ཁ་པར་ཨ་གྲངས་དང་ས་གནས་གང་ཡིན་སོགས་ཐོ་འགོད་བྱས་ལ། ཉིན་ཤས་རྗེས་སུ་འཁྲབ་ཁྲིད་པ་ཧོ་ཞོ་ཧ་ཁོང་གིས་ཡང་བསྐྱར་མི་སྣ་གྲགས་ཅན་འགའ་ཁྲིད་དེ་ང་ལ་བསྐྱར་དུ་གླུ་གཞས་ཐོང་ཟེར། ངས་ཀྱང་གླུ་དབྱངས་ནི་གཟི་ཚ་སྡེ་དགུ་ལ་གང་མང་བླངས་མྱོང་བའི་རྐྱེན་གྱི་འཚེར་སྣང་དང་འཇིགས་སྣང་སོགས་མེད་ལ་རྣམ་འགྱུར་འདྲ་མིན་བསྟན་ཏེ་བོད་གཞས་དང་རྒྱ་གཞས་གང་མང་བླངས། དེ་ནས་ཁོང་ཚོའི་ང་ལ་ཁྲོང་ཅིན་ལ་འགྲན་སྡུར་སོང་ཟེར། ངས་ཀྱང་ཐད་ཀར་དུ་འགྲོ་སོང་གི་གླ་ཆ་སོགས་གང་ཡིན་དྲིས་པས་ཁོང་ཚོ་ཚོགས་པའི་གཏང་རྒྱུ་ཡིན་ཞེས་དྲིས་ལན་གནང་བྱུང་། 重庆 དེ་ནས་ཁྲོང་ཅིན་ལ་བསྐྱོད་དེ་རྩེ་ཐང་ལ་འབྱོར་དུས་འགྲན་བསྡུར་མི་སྣ་སུམ་སྟོང་ཙམ་འཛོམས་འདུག་ལ། དེའི་ནང་དུ་བརྒྱ་དང་བརྒྱད་ཅུ་བདམས་ཡོད་པའི་ནང་ཁོ་བོའང་ཚུད་སོང་། ཡང་བརྒྱ་དང་བརྒྱད་ཅུས་འགྲན་བསྡུར་བྱས་མཐར་སུམ་བཅུ་བདམས་པའི་ཁྲོད་དུ་སླེབས་སོང་ལ། སུམ་ཅུའི་ནང་མི་སྣ་བཅུ་བདམས་ཏེ་བདུན་ཕྲག་གཅིག་གི་ཚེ་སྦྱོང་བདར་བྱས་མཐར་ལྔ་བདམས་པའི་ནང་དུའང་འཛུལ་ཞུགས་ཐུབ་སོང་། དེ་སྔོན་ང་དང་མཉམ་དུ་བོད་རིགས་གཅིག་ཡོད་ལ་ངེད་གཉིས་གླུ་དབྱངས་མང་ཆེ་བ་བོད་གཞས་བཏང་ལ། ལྭ་ཡང་བོད་ལ་མང་ཆེ་གྱོན་ཏེ་འགྲན་བསྡུར་བྱས་ཡོད། འོན་ཀྱང་སྐབས་དེར་བོད་རིགས་སྤུན་ཟླ་ཁོང་རྒྱུགས་མ་འཕྲོད་པར་རྗེས་སུ་ལྷག་སོང་།
དེ་ནས་པེ་ཅིན་དང་།北京 ཧྲང་ཧེ།上海 སིན་ཡང་།沈阳. ཧང་ཀྲིག杭州 བོ་ཧན།武汉 ཁྲོང་ཅིན།重庆 གྲོང་ཁྱེར་རེ་རེ་ལ་འགྲན་བསྡུར་མི་སྣ་ལྔ་རེ་བདམས་རྗེས་རྒྱ་ནག་གི་གྲོང་ཁྱེར་ཆེན་པོ་དྲུག་གི་འགྲན་སྡུར་མི་སྣ་སུམ་ཅུ་ཧྲང་ཧེ་རུ་ལྷན་དུ་འཛོམས་ཤིང་དེ་ནས་སྐད་ཆ་བཤད་སྟངས་དང་བསམ་བློའི་ཁ་ཕྱོགས་ངག་གི་སྒྱུ་རྩལ་སོགས་འདྲ་མིན་འགྲན་བསྡུར་བྱས་མཐར་ཐ་མ་༢༠༠༦/༨/༢༦/ མཚན་མོ་དེར་སྦལ་པ་རྒྱལ་སྲས་སུ་གྱུར་བའི་གཏམ་རྒྱུད་ལྟར་ཆེས་མཐའ་འཇུག་གི་རྒྱལ་ཁའི་གཟེངས་རྟགས་དེ་ངར་ཐོབ་པ་རེད། དེ་ནས་བཟུང་ད་བར་གློག་བརྙན་ལེའུ་ཅན་དང་བརྙན་ཐུང་སོགས་གང་ལྟར་སྡེ་ཚན་ཉི་ཤུ་ལྷག་འཁྲབ་ཟིན་ཡོད་ལ་དེང་སྐབས་ཀྱང་འཁྲབ་དང་འཁྲབ་བཞིན་བ་ཡོད་པར་མ་ཟད་ད་དུང་གླུ་དབྱངས་གཞས་སྣ་གང་མང་ཞིག་བླངས་ཡོད། དེ་མིན་དུད་ཚང་གཉོམ་ཆུང་དང་དབུལ་བོའི་རིགས་ད་དུང་དྭ་ཕྲུག་སོགས་ལ་གོས་ཟས་དང་སློབ་ཡོན་ཐད་རོགས་སྐྱོར་ད་སྔར་བྱས་མྱོང་ཡོད་ལ་ད་དུང་ཡང་བྱེད་བཞིན་ཡོད། མ་འོངས་ཀྱང་བདག་པོ་མེད་པའི་དྭ་ཕྲུག་དང་སློབ་ཕྲུག་དབང་པོ་སྐྱོན་ཅན་རིགས་ལ་གང་ཐུབ་དང་ཅི་ནུས་ཀྱིས་སྒོ་ནས་འབད་རྒྱུ་དམ་བཅའ་བརྟན་པོ་ཡོད། (ཡིད་ཆེས་འགྲུལ་སྐྱོད) ༢༠༠༤/ ལོར་གློག་བརྙན་དེ་ལ་པེ་ཅིན་དུ་ཀྲུང་གོ་རྒྱལ་སྤྱིའི་གློག་བརྙན་དུས་ཆེན་ཉོན་མོར་ན་གཞོན་འཁྲབ་ཁྲིད་པའི་ཕུལ་བྱུང་གི་གཟེངས་རྟགས་ཤིག་ཀྱང་ཐོབ་ཡོད་ལ། ༢༠༠༧/༣/༡༡/ཀྲུང་གོ་རྒྱལ་སྤྱིའི་གློག་བརྙན་འཁྲབ་སྟོན་པ་ལྷན་འཛོམས་ཐོག་ཆེས་བསྟོད་སྔགས་མང་བའི་སྐར་མ་གཅིག་ཅན་གྱི་གཟེངས་རྟགས་ཐོབ་ཡོད་ལ། ༢༠༠༧/༨/༡༢/ (འཛམ་གླིང་ཁྱོད་ཡོད་ན་ང་ཡོད་)(世界有你有我)ཅེས་པའི་ཁོ་བོས་བླངས་པའི་གླུ་དབྱངས་དེ་འཛམ་གླིང་གི་རྩེད་མོ་ཆེན་པོ་ཨོ་ལི་ཕྱི་ཁི 奥林匹克 ལ་དགའ་བསུ་འམ་མདུན་དུ་བསུ་མ་བྱེད་པའི་དབྱིད་ཟླ་དེར་དམིགས་བསལ་གྱི་གླུ་གཞས་ཁྲོད་དུ་ངས་བླངས་གླུ་དབྱངས་དེ་བདམས་སྒྲིག་བྱུང་། ༢༠༠༧/༡༠/༡༡/ ཉིན་ཨོ་ལི་ཕྱི་ཁི་奥林匹克རྩེད་མོ་མཇུག་བསྡུས་བའི་ཉིན་མོ་ལ་གོ་ལ་ཟླུམ་པོའི་ཁྱོན་འདིར་གླིང་ལྔའི་ནང་ཚན་ཨེ་ཤེ་ཡའི་གྲགས་ཅན་གླུ་བ་ཀུན་གྱི་སྐུ་ཚབ་ཏུ་ཕྱིན་ཏེ་དགྱེས་མཛོམས་ཆེན་མོ་དུས་བཟང་དེར་གླུ་གཞས་ཀྱིས་མཆོད་པ་ཕུལ་ཡོད། སྤྱི་ལོ༢༠༠༧/༡༡/༧ /ཨ་མི་རི་ཀའི་རྒྱལ་ས་ལོ་ཧྲན་ཅེ་ནས་རྒྱལ་སྤྱིའི་གློག་བརྙན་དུས་ཆེན་ཉིན་མོར་ཧི་མ་ལ་ཡའི་རྒྱལ་སྲས་འཁྲབ་སྟོན་པའི་གཟེངས་རྟགས་ཐོབ་ཡོད། ༢༠༠༨/༥/༡༩/ཉིན་མོར་ 摩纳哥 ཀྲུང་གོ་རྒྱལ་སྤྱིའི་གློག་བརྙན་དུས་ཆེན་ལ་འཁྲབ་སྟོན་པ་སྐྱེས་པའི་ཁྲོད་དུ་ཕུལ་བྱུང་ཡང་རྩེར་སོན་པའི་གཟེངས་རྟགས་ཐོབ་ཡོད། ༢༠༠༨/༥/༢༣/པེ་ན་དུ་奥运会པེ་ཅིན་ནས་北京 —— ནན་ཅིན་南京 བར་དུ་དཔལ་འབར་མེ་ལྕེ་ཁྱེར་མཁན་ལ་བདམས་སྒྲིག་བྱུང་། ༢༠༠༩/༢/༢༨/ལ་གཉོམ་ཆུང་གི་རིགས་དང་དབང་པོ་སྐྱོན་ཅན་སོགས་ལ་ཞལ་འདེབས་དང་རོགས་སྐྱོར་ཆེས་མང་ཤོས་ཀྱི་མི་སྣའི་གྲས་སུ་སླེབ་སྟེ་བྱམས་བརྩེ་ཡིས་རང་རྒྱུད་བརླན་ཞིང་ཀུན་ཕན་གྱི་ལས་ལ་ཞུགས་ཏེ་སྦྱིན་འབུལ་གྱི་སྤར་ཁ་གྲོལ་བའི་ཕུལ་བྱུང་སྐར་མ་གཅིག་ཅན་གྱི་གཟེངས་རྟགས་ཐོབ་བོ།
ལྷག་པར་དུ་ང་ཚོ་བོད་ཁུལ་དུ་ཆོས་ལུགས་པའི་དགེ་རྒན་གྱིས་སློབ་མ་ལ་ཤེས་ཡོན་ཇི་ལྟར་སླབ་ཀྱང་སློབ་མའི་ལག་ནས་སློབ་ཡོན་ལེན་སྲོལ་མེད་ལ། དེ་ནི་ང་ཕ་ཡུལ་ལོག་དུས་ཨ་ཁུ་གཡུང་དྲུང་མདུན་སར་བཅར་དུས་གཞི་ནས་ངེས་ཤེས་རྙེད་ལ། ཁོང་གི་སློབ་ཡོན་སོགས་རིན་མེད་ཐོག་གྲྭ་ཤག་ར་སྐོར་ནང་དུ་སློབ་མ་མང་པོ་ཞིག་སྐྱོང་བཞིན་ཡོད་པར་མཐོང་དུས་ང་ལ་ཡང་སེམས་འགུལ་ཐེབས་སོང་། དེའི་རྐྱེན་པས་ངའི་ཕ་ཡུལ་རྒྱལ་རོང་ཆུ་ཆེན་ཁྲོ་སྐྱབས་འོ་བཟེ་བླ་མེད་དགོན་འདབས་སུ་ཁྲི་དྲུག་ཅུ་ལྷག་གི་མགྲོན་ཁང་ཞིག་གསར་དུ་རྒྱབ་ཡོད་པ་དེ་ཡང་ནང་ཆོས་རྒྱུད་འཛིན་པའམ་བོད་ཀྱི་སྲོལ་རྒྱུན་རིག་གནས་ཡུན་གནས་དར་སྤེལ་བྱེད་མཁན་གྱི་དགོན་པའི་དགེ་རྒན་དང་སློབ་མ་གཉོམ་ཆུང་དག་གི་ཟས་གོས་དང་ཡར་དཀོན་མཆོག་ལ་མཆོད་པ་སྤོས་དང་མར་མེ་ལ་སོགས་ཀྱི་འགྲོ་སོང་སོགས་དཔལ་འབྱོར་ཡོང་ཁུངས་ཀྱི་ཆེད་དུ་དམིགས་ཏེ་མགྲོན་ཁང་དེ་བླ་མེད་དགོན་ལ་ཕུལ་བ་ཡིན། སྤྱིར་ཀྲུང་དབྱང་མི་རིགས་ལས་དོན་ཚོགས་འདུ་དང་རྒྱལ་སྲིད་སྤྱི་ཁྱབ་ཁང་གི་ཐེངས་དྲུག་པའི་རྒྱལ་ཡོངས་མི་རིགས་མཐུན་སྒྲིལ་ཡར་ཐོན་ཡོང་བའི་གཟེངས་བསྟོད་ཚོགས་ཆེན་གྱིས་བསྟན་དོན། མི་རིགས་ཀྱི་རིག་གནས་ཤུགས་ཆེན་པོས་རྒྱུད་འཛིན་དང་དར་སྤེལ་དུ་བཏང་སྟེ་མི་རིགས་ས་ཁུལ་གྱི་འཕེལ་རྒྱས་ཐད་ལ་བསམ་པའི་སྒུལ་ཤུགས་ཆེན་པོ་ཞིག་མཁོ་སྤྲོད་དང་། མི་རིགས་ཀྱི་སྲོལ་རྒྱུན་རིག་གནས་དར་སྤེལ་དང་སྲུང་སྐྱོབ་བྱ་ཆེད། སྙིགས་འདོར་བཅུད་ལེན་དང་། རྙིང་དོར་གསར་སྤེལ་བྱས་ཏེ་གསར་སྐྲུན་རང་བཞིན་གྱི་སྒྱུར་སྤེལ་དང་གསར་གཏོད་རང་བཞིན་གྱི་འཕེལ་རྒྱས་མངོན་འགྱུར་ཡོང་བར་འབད་དགོས། ཞེས་སོགས་བསྟན་པ་ལྟར་ངས་བསམ་བློའི་ཁ་ཕྱོགས་ཀྱང་སྲིད་གཞུང་གི་དགོངས་དོན་དང་འགལ་བ་མེད་པར་སྙམ།
མ་འོངས་པར་ཡང་སྤྱི་ཚོགས་ཐོག་ཕན་ཐོག་ཡོད་པའི་གློག་བརྙན་གང་མང་ཞིག་རྒྱ་ཆེ་བའི་མང་ཚོགས་ཀྱི་སྤྱན་སྔར་དུ་མཆོད་པའི་ཚུལ་དུ་འབུལ་འཆར་ཡོད་ལ། ལྷག་པར་དུ་ནམ་རྒྱུན་ང་ལ་དགའ་ཞེན་དང་ཐུགས་ཁུར་རྒྱབ་སྐྱོར་བྱེད་པའི་རྒྱ་ཆེ་བའི་མང་ཚོགས་དང་བོད་རིགས་སྤུན་ཟླ་ཡོངས་ལ་སྙིང་ནས་ཐུགས་རྗེ་ཆེ་ཞུ་འདོད་བྱུང་།
ད་སྔར་འཁྲབ་ཟིན་པའི་གློག་བརྙན་སྡེ་ཚན་རགས་བསྡུས།
电视剧
1 站北平 2 东方风云榜
3 第一伞兵队 4 情定三生
5 土地公土地婆 6 隋唐英雄
7 女娲传说之灵珠 8 大国船梦
9 十送红军 10 西藏秘密
11 乌龙山剿匪记 12 第五空间
电影:
13 康定情歌 14 大唐玄奘
15 0.5爱情 16 虎面人
17 刺夜18 信之旅 19 喜马拉雅王子
20 4B青年之4楼B座 21 爱神来了
22 血滴子 23 百万巨鳄
གོང་དུ་བཤད་ཟིན་པའི་ཕུར་པ་སྐྱབས་ཀྱི་སྐད་ཆའི་གནད་དོན་མདོར་བསྡུས།
༡༽གཞི་རྩ་རང་ཉིད་ལ་ཡིད་ཆེས་བྱེད་རྒྱུ།
༢༽ངེས་པར་དུ་དམིགས་ཡུལ་ཡོད་དགོས།
༣༽དཀའ་ཁག་ཇི་ལྟར་འཕྲད་ཀྱང་ཐབས་ལ་བརྟེན་ནས་སེལ་ཚུལ།
༤༽ སེམས་ཤུགས་གོང་མཐོར་གཏང་བ།
༥༽ ནམ་ཞིག་དམིགས་ཡུལ་འགྲུབ་རྗེས་ཁེངས་སེམས་མེད་པ།
༦༽དྭ་ཕྲུག་དང་གཉོམ་ཆུང་རིགས་ལ་རོགས་རམ་དང་རྒྱབ་སྐྱོར་བྱ་རྒྱུ།
གོང་བཤད་དོན་ཚན་དྲུག་ནི་ཕུར་པ་སྐྱབས་ཀྱིས་ཆར་རླུང་ཁྲོད་དུ་མྱོང་ཟིན་པའི་མི་ཚེའི་ལྟ་བའི་ལངས་ཕྱོགས་སུ་འདོད་དོ།